
LITTERAE DECRETALES 


BEATO IOANNI BOSCO, SACERDOTI ET FUNDATORI PIAE SOCIETATIS S. FRAN- 
CISCI SALESIL ET INSTITUTI FILIARUM MARIAE AUXILIATRICIS, SANCTORUM 
CAELITUM HONORES DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Geminata laetitia hac die quam fecit Dominus tota Nobiscum exultat 
Christi Ecclesia, quae, nuptiali veste induta, in hymnis et canticis, 
obviam prodit Divino Sponso, mortis et inferorum Victori magnifico, 
et sollemnem alius peragit filii sui consecrationem, Ioannis Bosco, Italiae 
nostrae totiusque catholici orbis decoris praeclarissimi. Et Nos quidem, 
quibus per labentis huius piacularis anni decursum plures benignissimus 
Deus praestantissimos virtute viros feminasque sanctitudinis infula deco- 
rare concessit, desiderio desideravimus hodiernum Pascha celebrare; hodie 
namque Nobis, summa Crucifixi Redemptoris Sanguinis virtute innixis, 
vicaria Eius qua pollemus potestate, illi Sanctorum agmini alium datum 
est adiicere sanctitatis heroém, qui ob tot ac tanta beneficia, quae chri- 
stianae civilique reipublicae per innumeram spiritualem sobolem adhuc in 
dies comparat, in memoria et benedictione erit usque in saecula: Ioannem 
Bosco dicimus, quem paucis abhine annis in Beatorum numerum rettulimus, 

quique iuventutem Nostram — gratum adhuc subit recordatio animum — 
non modo aspectu suo suoque alloquio recreavit, sed per mirabilium etiam rerum 
gesta virtutisque praestantiam in suit admirationem raputt. 

Murialdi, in parvo et agresti vico, vulgo dei Becchi, prope Castrum No- 
vum Astense, ortum ipse duxit sextadecima die Augusti mensis, anno mille- — 
simo octingentesimo quintodecimo, e Francisco Bosco et Margarita Occhiena 
parentibus, qui rustica quidem erant condicione, sed eximia pietate et bonis 
moribus instructi. Nondum trimulus patre orbatus, sub amantissimae 
matris tutela et prudenti disciplina pueritiam et adulescentiam in summa 
egestate, sed ad religionem, pietatem et morum simplicitatem maxime 
informatam, transegit. Cito in puero una cum pietate et egregia indole acer- 
rimum eluxit ingenium ac tenacissima memoria, adeo ut in scholis, quas 
summa cum difficultate celebrare potuit, non solum quae a magistris tra- 
debantur facillime arriperet, sed in armariolo mentis firmiter teneret; et 
sacros sermones in ecclesia auditos mire coram aequalibus pueris, fere de 
verbo ad verbum iteraret. Quos quippe, iam tum futuro suo apostolatui 
praeludens, statutis diebus, festis praecipue, in coetum, quem a laetitia 
nuncupabat, ad ludos congregans, eos in religione et virtute confirmabat et 
ad christianam vitam ingeniosis artibus instruebat. 

Cherii in gymnasio assiduam litterarum studiis operam dedit, quamvis 
rei domesticae status onerosos pro vita sustentanda sibi imponeret labores. 

Anno millesimo octingentesimo trigesimo quinto, Octobri mense, 
consilio potissimum et opera Iosephi Cafasso, praeclarae sanctitatis sacer- 
dotis, anno millesimo nongentesimo vicesimo quinto per Nos Ipsos Beato- 
rum honoribus cohonestati, Cherense Seminarium Archiepiscopale ingres- 
sus est; ibique philosophicis ac theologicis studiis absolutis, quinta die 
Iunii mensis, anno millesimo octingentesimo quadragesimo primo sacer- 
dotio auctus est. Sibi oblatis lucrosis officiis recusatis, in taurinensi 8. Fran- 
cisci Assisiatis collegio theologiae morali addiscendae triennium vacavit; 
quo tempore, B. Iosepho Cafasso duce et magistro, in usu habere coepit 
quod animo suo, Dei proximique amore flagranti, de sacerdotali ministerio 
sentiret: caritatis nempe praecipue esse ministerium, ideoque non ad sacer- 
dotis commodum, sed ad animarum bonum et salutem unice obeundum. 
Quare pauperum tuguria, nosocomia, carceres adire solebat, ut tot miseris 
opem et solatium effusa caritate praeberet; atque omnibus sacerdotalibus 
muniis magno animarum fructu fungebatur. 

At puerorum et iuvenum prae ceteris curam in deliciis habebat, ilorum 
maxime, qui a parentibus neglecti otiosam et erraticam traducebant vitam 
inter viarum insidias, quin ullus esset, qui eis de Deo loqueretur eosque 

ad honestam vitam formaret. Et hane quidem peculiarissimam esse mis- 
sionem, ad quam a Providentissimo Deo ipse vocabatur, quamque iam a 
pueritia in somnio, uti refertur, praeviderat, adulescentes videlicet, infimae 
potissimum plebis, in salutis tramitem adducere, serio animo recogitans, 
operi huic perficiendo generoso animo sese totum dare constituit, eo vel 
Magis quod quantum id esset universae civili societati profuturum prae- 
sentiebat. 

Sanctorum igitur Philippi Nerii et Francisci Salesii spiritu imbutus, 
quotquot inveniebat adulescentes per vias, cauponas, cavaedia, officinas 
amanter ad se advocabat ac suavissima caritate eos alliciebat, ludis et 
iocis recreabat, adeo ut frequentissimi ad eum, tanquam ad patrem aman- 
tissimum, undequaque accurrerent; ac ita Salesianum Oratorium conditum 
est. Triennio pueros in Ecclesiam S. Francisci Assisiatis congregavit; postea, 
cum pietatis magister hospitii, a marchionissa Barolo puellis periclitanti- 
bus tutandis instituti, electus esset, Oratorium, Archiepiscopo consentiente, 
illue transtulit. Sed septimum post mensem, cum piae illi mulieri opus 
esset conclavibus, in quibus puerorum conventus habebantur, Dei Famu- 
lus a municipali magistratu, Archiepiscopi auxilio, ecclesiam S. Martini, 
vulgo dei Molassi, usu habuit. At paulo post ob vicinorum querelas, quibus 
puerorum clamores taedio erant, in vetus desertum coemeterium 8. Petri 
in Vinculis migrare coactus est. Interea quot labores pertulerit, quot simul- 
tates, calumnias et persecutiones Ioannes passus sit incredibile dictu est; 
et mirari oportet praesentem divinam opem, quae fidelem servum suum 
ita adiuvit, ut qui primitus de loco in locum eiectus, ab omnibus despectus, 
pauper ac quasi profugus ad suburbanum pratum illud, desertum tune, 
quod Valdocco vulgo dicitur, cum suis pueris confugisset, postea vero eo 
ipso in loco, Divina succurrente Providentia, principem futuri Instituti 
sui domum et aedes pro adulescentibus aptissime instructas condere po- 
tuerit, unde, tamquam ex inexhausto fonte, propagines et eius operis 
emolumenta latius in dies ac salubrius per orbem diffunderentur. Oratorio 
illo primo, uti diximus, condito et constituto, ubi omnibus manifesta fuit 
operis huiusmodi utilitas, alia simili forma oratoria Ioannes constituit 
in urbis regionibus, quae omnium miserrimae erant et ab omnibus penitus 
neglectae, eaque Divo Deiparae Sponso, Angelo Tutelari et S. Aloisio Gon- 
zagae pro sua pietate dicata voluit. 

Interew muatrem suam, mulierem sane fortem et piissimam, cui suaserat 
ut, paterna derelicta domo, apostolicas cum ipso curas et angustias divi- 
deret, ad se arcessiverat, et, illa adiuvante, prope 8. Francisci Salesii Ora- 
torium hospitium pro adulescentibus derelictis, pane, vestitu, tecto caren- 

tibus et omnigenae miseriae et aerumnae seductionibus quotidie obnoxiis, 
in suamet ipsa domo primum instituit; quae, quum pro receptorum multi- 
tudine de die in diem affluentium insufficiens omnino esset, in ampliorem 
domum paullatim conversa est, adeo ut adulescentulos ad quadringentos, 
anno millesimo octingentesimo sexagesimo, decennio post fere octingentos 
hospitio haberet. Iuvenes istos nova prorsus paedagogica methodo insti- 
tutos, ut infra dicemus, primo curae Servo Dei fuerat apud magistros offi- 
cinatores urbanos collocare, ut in aliqua arte se exercerent; post autem, 
cum perspexisset in officinis ipsis, integrorum licet artificum, iuvenes malo- 
rum insidiis pravisque exemplis plerumque esse obnoxios, de internis ape- 
riendis officinis cogitare coepit, et, providentissimo Deo adiuvante, anno 
millesimo octingentesimo quinquagesimo tertio sutrinam in hospitio ape- 
rire potuit, quam aliarum artium officinae subsequutae sunt, et ipse Dei 
Servus initio magister erat in iis artibus quas iuvenis ille exercuerat. 

Hucusque Ioanni non defuerunt bonae voluntatis homines, sive clerici 
sive laici, qui ultro et generose in tam salutifero eius opere sese adiutores 
dederunt; illos vero a suscepto nobilissimo labore officia vel negotia, quibus 
quisque teneretur, invitos tamen, paullatim abducebant. Quod quidem 
sibi praecavendum sentiebat Ioannes, quem praeterea sollicitum habebat, 
vel ab inito apostolatu, timor ne obitu suo omnia ad irritum caderent. 
Quare prudentissimis viris, quos inter Beato Iosepho Cafasso, consilio 
adhibitis, ac suadente ipso Summo Pontifice s. m. Pio Papa Nono, novam 
inire religiosam societatem ’constituit, ex qua, uni Deo confisus, multos 
operarios messi multae habiturum sperabat. Regulas itaque seu Constitu- 
tiones, novis temporibus maxime accommodatas, conscripsit, easque Apo- 
stolicae Sedis iudicio subiectas, servatis omnibus de more servandis, anno 
tandem millesimo octingentesimo septuagesimo nono Praedecessor Noster 
quem antea memoravimus Pius Nonus approbavit, sicque Pia Societas 
S. Francisci Salesit canonice constituta est. 

Ut vero puellis quoque populo natis non aliter ac pueris consuleretur, 
Ioannes Societati huic sacrarum Virginum Institutum adiecit, quas Filias 
Mariae Ausiliatricis nuncupavit. 

Aliud Servi Dei memoratu dignum opus illud fuit, cui nomen vulgo 
Figli di Maria, in oppido primum Sanpierdarena constitutum, Augustae 
Taurinorum postea et in aliis oppidis per orbem diffusum; huiusmodi ope- 
ris, a praefato Summo Pontifice Pio Nono adprobati, finis erat ecclesiasti- 
cam adultorum vocationem excolere. 

Nec silentio praetereunda Cooperatorum institutio, christifidelium scili- 
cet consociatio, plerumque laicorum, qui Salesianae Societatis spiritu ani- 

mati, et cum ea ad omne caritatis opus parati, Parochis, Episcopis et ipsi 
Summo Pontifici validum pro rerum adiunctis auxilium praeberent: actionis 
catholicae nobile rudimentum. Unio haec, iam ab Apostolica Sede anno 
millesimo octingentesimo septuagesimo sexto approbata, privilegiis et 
indulgentiis ditata fuit; eique ipsi Decessores Nostri Pius Nonus et Leo 
Tertiusdecimus sese inscribi voluerunt; itemque plurimi Sacrorum Antisti- 
tes et S. R. E. Patres Cardinales, et innumeri christifideles, ita ut, Dei 
Famulo adhuc vivente, Cooperatores, non in Italia solum, sed in omnibus 
fere catholici orbis regionibus sparsi, ad octoginta fere millia, hodie vero, 
uti refertur, ad decem centena millia et ultra, numerarentur, quorum auxi- 
lio non modo Ioannes suae prodigia caritatis multiplicavit, sed, pietatis 
et divini cultus vindex ferventissimus, multa quoque erexit sacella et sacras 
aedes, quas inter duo magnificentissima templa, alterum Mariae Auxilia- 
trici Augustae Taurinorum, alterum Sacratissimo Iesu Cordi in hac alma 
Urbe ad Castrum Praetorium dicatum, vere utrumque admiratione et me- 
moratu dignum. 

Porro actuosa Piae utriusque a se conditae Societatis opera ac valido 
quos memoravimus Cooperatorum auxilio, Ioannes primigenii taurinensis 
hospitii instituta in Italiam et Europam propagavit et plures iam orbis 
regiones, innumeris ubique conditis oratoriis, hospitiis, collegiis, sancta 
sua operositate complexus est, novae iuventutis educator princeps, nova 
prorsus, ut antea diximus, methodo, quae quidem in paedagogica disci- 
plina vere excellentissimum ac tutissimum signavit iter. Spectabat namque 
civilem ac socialem finem; quem tamen religioso subiiciebat, ex quo, uti 
ex causa effectus difflueret, quum animabus aeternae procurandae salutis 
desiderio et zelo potissimum flagraret. Ordinatos istos caritatis sensus tum 
leges ac regulae, tum ipsa educandi methodus, quae cum religiosa et morali 
institutione arctissime connexae erant, in oratoriis, in hospitiis, in colle- 
giis referebant. Iuxta divinum illud: Initiwm sapientiae timor Domini, 
religio integram alumnorum vitam permeare debebat. Itaque in primis et 
ante omnia iuvenes non modo christianae doctrinae rudimentis eruditos 
voluit, verum etiam aptis sermonibus et instructionibus adversus neoteri- 
corum christiani nominis hostium errores et insidias praemuniendos cura- 
vit. Quorum vero fidem tutabatur, eosdem, tum sacramentorum frequen- 
tiam commendando, tum aptis sodalitiis virtutum habitum inducendo et 
illum mutui exempli apostolatum inter alumnos congruis industriis et insti- 
tutis promovendo, in christianos sensus et mores omni cura informabat. 
Quod vero ad moralem institutionem proprius et directius pertinet, ea 
erat Servi Dei educandi methodus, quae assidua vigilantia, affabili sermone, 

lenitate praecipue et caritate malefactis impediendis intendit, quam qui- 
dem methodum methodi praevenientis nomine ipse donavit; nova sane, uti 
diximus, methodus, qua potius praeveniendo, quam necessitate puniendi, 
adulescentium animi corrigerentur. Ipsa recreatio Ioanni Bosco educandi 
medium fuit et pars; cum enim otium, vitiorum patrem, eiusque sociam 
tristitiam in primis praecavenda censeret, studio et occupatione frequen- 
tes interserebat ludos, et nil ei iucundius erat quam salesianarum domuum 
cavaedia iuvenum clamore, strepitu, tumultu resonantia. 

Quo spiritu, qua methodo, quo praecipue magistro et moderatore, quot 
uberrimi percepti sint fructus, facta edicunt: re sane vera non solum optimi 
operarii et cives quamplurimi hospitiorum alumni evasere; quamplurimi 
e salesianis scholis et collegiis exierunt qui, tum civilibus ac publicis, tum 
militaribus sacrisve rebus addicti, virtute ac religione optimum suis insti- 
tutoribus testimonium reddidere; quidam vero, uti Salesiani Oratorii Anna- 
les referunt, vitae innocentia ac pietatis ardore longe excelsius eminuerunt, 
quos inter memorare placet candidissimum sanctitatis lilium, Venerabilem 
Dominicum Savio, cuius virtutes heroicitatis gradum attigisse Nos Ipsi 
superiore anno, die nona Iulii mensis, solemni Decreto ediximus. 

Dum Salesiani Sodales et Filiae Mariae Auxiliatricis tam impense chri- 
stianae civilique iuvenum institutioni dant operam, et oratoria, hospitia, 
collegia, seminaria, rusticae quoque coloniae ubique conduntur, Ioannes 
Bosco, animarum zelo incensus, sodales mittere ad Christi Evangelium 
barbaris gentibus praedicandum iamdiu meditatus, in extremas Americae 
Meridionalis oras, primum missionalium virorum e sua religiosa familia, 
s. m. Ioanne Cagliero duce, manipulum misit, quem innumeri alii postea 
Salesiani alumni ad alias quoque orbis partes sequuti sunt; deinde Salesia- 
nae quoque Sorores, uti coadiutrices in omnigenis missionariorum operibus, 
datae sunt. Nec minori animi generositate Dei Famulus italis subvenit 
in Americam migratis, quos Salesiani sodales ad avitam fidem saepe sae- 
pius redegerunt, periclitantes in fide firmarunt, consiliis et auxiliis efficaci- 
ter adiuverunt, praecipue asceteria, scholas, collegia pro italicis ephebis 
aperiendo. 

Eodem fervore quo Christi regno novas quaesivit provincias, vete- 
ribus in haereticorum et hostium omnium aggressus tutandis strenue 
adlaboravit Ioannes, qui inter fortissimos et animosissimos viros, qui 
superiore saeculo catholicam fidem et disciplinam vindicarunt, quam maxi- 
me excelluit. Ile namque in magna ac turbulenta tempestate, qua catho- 
lica tune temporis afflictabatur Ecclesia, huc illuc diffusis tum protestan- 
tium tum neotericorum erroribus, et speciosis effrenae hominum mentis a 

fide aberrantium sophismatibus undique serpentibus strenue obstitit, non 
sermonibus tantum et disputationibus, sed etiam libris et ephemeridibus, 
quibus religionis dogmata et Ecclesiae historiam vindicavit, eo quidem 
consilio, ut populi christiani religioni consuleret eadem ratione iisdemque 
armis, quibus adversarii librorum et ephemeridum colluvie insidiabantur. 

Parili ardore Ecclesiae et Romani Pontificis iura et libertatem in secta- 
rum ausus verbis et libris, passim in vulgus editis, fortiter vindicavit; quam 
ob rem non paucas passus est persecutiones, quas patientissime toleravit 
et summa cum dexteritate et sagacia, Deo adiuvante, feliciter superavit. 
Sui temporis indolis et ingenii scrutator subtilis, et rerum novarum aesti- 
mator prudens, acute percepit omnia sibi usurpanda esse ad veritatem 
tuendam et propagandam, quae ab ipsis tenebrarum filiis, quam filii lucis 
eallidioribus, offerrentur: idcirco studia promovit, scientiae amorem fovit, 
nova inventa et humani civilisque cultus progressus in religionis usum et 
augmentum convertere non dubitavit; hinc primus in Italia festiva asce- 
teria pueris utriusque sexus, scholas dominicales et nocturnas populo natis 
aperuerat; primus ille systema metricum decimale in Italiae subalpinae 
scholas induxit et gymnastica exercitia; et musice liberalem iuvenum insti- 
tutionem exornavit, machinas recentiores et perfectiores in suas admisit 
officinas. 

Item curavit ut utriusque a se conditae religiosae familiae sodales, qui 
iuvenibus erudiendis operam darent, diplomata in publicis athenaeis sibi 
acquirerent, ne scholas gerere prohiberentur. 

Strenuam fidei morumque tutelam cum caritate et prudentia coniun- 
gens, adversarios ea semper habuit ratione, ut sibi conciliaret; factiosis 
idcirco temporibus illis christiani nominis inimicos omni persequendi spe- 
cioso praetextu privavit, cum numquam tolerasset se suaque instituta 
politicis rebus immisceri. Gravibus insuper inter Apostolicam Sedem et 
novensile Italicum Regnum ob factiosas leges sectarumque insidias contro- 
versiis obortis, tum Romanus Pontifex, tum ipsi Regis administri imple- 
xiores quaestiones ei enodandas commiserunt, cum de episcopis eligendis 
ad plurimas dioeceses pastoribus viduatas ageretur. Enimvero Ioannes 
Bosco id semper spectavit et ominatus est, ut funestissimum illud dis- 
sidium, quod spiritualem patriae suae dilectae unitatem fregerat, in pace 
et iustitia componeretur; quodque, auctore Deo, nostris hisce temporibus, 
toto plaudente catholico orbe, feliciter compositum est. 

Tot et tam grandia ac benefica opera, sagaci, uti diximus, aetatis no- 
strae necessitatum intuitu suscepta, et adversus saeculi contrarietates et 
contradictiones plerumque perfecta, eademque cum virtutum omnium 


288 Acta Apostolicae Sedis - Commentarium Offciale 


heroico quidem exercitio coniuncta, quarum fulgori supernaturalium dono- 
rum, exstasis, cordium scrutationis, prophetiae, visionum et miraculorum, 
quibus Servum suum Deus ditaverat, splendor adiungebatur, omnibus 
suaserunt Ioannem Bosco providentissimo Dei consilio ad christianam 
hominum societatis, quae a veritate defecerat, restaurationem promoven- 
dam vere a Deo missum fuisse, hominem nempe, qui, humili loco natus, 
obscurus et pauper, nulla ambitione et cupiditate actus, sed sola Dei et 
proximi caritate incitatus et Dei gloriae quam maxime cupidus, de christia- 
na civilique republica optime meritus, totum terrarum orbem suo nomine 
implevit. 

Una igitur cum nominis gloria, fama quoque sanctitudinis illum viven- 
tem adeo circumdedit, ut nulla fere extaret civitas, non in Italia solum, 
sed in Europa et in dissitis etiam exteris nationibus, ubi notum sacrumque 
eius nomen esset. Qua purissima splendidae famae luce, quam nulla nube- 
cula unquam obscuraverat, Ioannes Bosco circumfusus ad mortalis vitae 
exitum vergebat. Assidui ingentesque enim labores, quos ipse in actuosis- 
simo suo apostolatu exantlaverat, illius vires lente confecerant: quod qui- 
dem fuit morbi vera natura, qui illum ad sepulcrum adduxit. Labente igitur 
anno Domini millesimo octingentesimo octuagesimo septimo, aegrotari 
coepit, et per quadraginta dies tanta patientia ac divinae voluntati subie- 
etione morbi incommoda et dolores, ore semper, ut ei mos erat, leniter 
subridens, toleravit, ac tandem, lacrimantibus omnibus suiae Societatis 
Moderatoribus et grandaevis alumnis, qui morienti adstabant, sapientis- 
simis relictis consiliis, extremis sacramentis Ecclesiae pientissime receptis, 
summo mane pridie kalendas februarias placidissimo exitu ad caelestem 
patriam migravit. Cadaver sacra veste indutum in templo divo Salesio 
dicato fuit expositum; immensa vero fuit populi frequentia tum ad illud 
invisendum, tum ad funebrem illius pompam, cui Episcopi, canonici, paro- 
chi, plurimi presbyteri e longinquis etiam oppidis et ingens fidelium nume- 
rus ad sex millia circiter interfuerunt; adstabant autem civium millia cen- 
tum et amplius, quos inter plures qui ex aliis Italiae urbibus, ex Gallia, 
ex Helvetia venerant; adeo ut potius quam funus vere triumphus aut 
Sancti reliquiarum translatio videretur. Exequiis in templo Mariae Auxi- 
liatrici dicato persolutis, sacrae exuviae, a civilibus magistratibus facultate 
concessa, ad Missionum Seminarium, quod paulo ante Dei Servus aperue- 
rat ad Salicis Vallem, haud procul ab urbe, delatae sunt, ibique solemni 
pompa exceptae, honestissime sunt compositae. 

Demortuo legifero Patre, sanctitatis opinio, quam sibi viventi merito 
comparaverat, in dies augescere visa est, et ad eius sepulcrum plurimi vel 

honoris causa, vel voti compotes, vel praesens eius auxilium apud Deum 
precantes, assidue se conferre consueverunt; cumque mira non pauca, 
Dei Famulo intercedente, a Deo patrata dicerentur, fervens omnium ani- 
mis desiderium incessit ut Ioannes Bosco in sanctorum catalogo ab hac 
Apostolica Sede inscriberetur. Itaque vix tertio post obitum anno, instan- 
tibus quoque viris ingenio, virtute ac dignitate praestantibus, de eius Bea- 
tificationis et Canonizationis Causa apud Sacrorum Rituum Congregatio- 
nem introducenda agi coeptum est; et, confecto auctoritate ordinaria in 
ecclesiastica Curia Taurinensi processu, qui informativus dicitur, super 
fama sanctitatis vitae, virtutum et miraculorum eiusdem Dei Famuli, 
eodemque ab eadem Sacra Congregatione sedulo perpenso, s. m. Pius Papa 
Decimus, Decessor Noster, die vicesima quarta Iulii, anno millesimo non- 
gentesimo septimo, introductionis Causae Commissionem signavit. Rite 
dein absolutis singulis iudiciis Apostolica auctoritate adornatis, Nos Ipsi 
die vicesima mensis Februarii, anno millesimo nongentesimo vicesimo se- 
ptimo, Venerabilem Dei Famulum Ioannem Bosco theologales et cardinales 
virtutes in gradu heroico exercuisse solemni decreto sancivimus. 

De duobus miraculis postea, ipso Dei Servo impetrante, a Deo patratis 
quaestio acta est, et, omnibus ad iuris normam servatis, Nos die undevi- 
cesima Martii mensis anno millesimo nongentesimo vicesimo nono solem- 
niter decrevimus: Constare de instantanea perfectaque sanatione sororis 
Provinae Negro ab ulcere rotundo stomachi; necnon de instantanea perfecta- 
que sanatione Teresiae Callegari a poli-arthrite acuta post-infectica, aliisque 
laesionibus, quae aegrotam ad statum marasmi adduxerant. Decreto vero de 
tuto, quod vocant, eodem anno, die Aprilis mensis vicesima prima, edito, 
Apostolicis Nostris Litteris die secunda Iunii mensis datis caelestes beato- 
rum honores Venerabili ipsi Ioanni Bosco decrevimus et beatificationis 
solemnia eadem die in Basilica Vaticana, ingenti cum populi frequentia, 
et universo plaudente catholico orbe, celebrata sunt. 

Insequenti anno, cum in dies invalesceret erga novensilem Beatum chri- 
stifidelium fervor et pietas, cumque benignissimus Deus novis miris eius 
gloriam confirmare et augere dignatus esse diceretur, Causa ad eiusdem 
Beati Canonizationem obtinendam reassumpta est; et die duodevicesima 
mensis Iunii, a dilecto Filio Francisco Tomasetti, Piae Societatis S. Franci- 
sci Salesii Procuratore et Postulatore Generali diligentissimo, binae propo- 
sitae sunt portentosae sanationes, quae Arimini una, Oeniponte altera, 
Beato Ioanne Bosco intercedente, ab omnipotenti Deo patratae ferebantur; 
super quibus Processus Apostolici constructi sunt. Quum vero post initum 
iudicium sanatio, quae Oeniponte evenerat, iustis de causis seposita esset, 

de alia mira sanatione, quam, eodem Beato intercedente, Augustae Tauri- 
norum Deus operatus esse dicebatur, processus confectus est. 

Prior sanatio ita evenisse narratur: Anna Maccolini, ab Octobri mense, 
anno millesimo nongentesimo trigesimo, influentiali bronco-pulmonite fuit 
affecta, quae usque ad februarium mensem sequentis anni perduravit. 
Circa medium Decembrem mensem eiusdem anni morbo huic phlebites in 
sinistro crure et coxa accessit, qui morbus adeo in integrum artum inva- 
serat, ut is duplo maior appareret, sublato motu. Porro phlebites, vel in 
iuvenibus gravis, in senibus autem multo gravior est ob gangrenae discri- 
men ex arteriosclerosi. Unde duo curantes medici, qui in edicenda diagnosi 
concordabant, perpensa infirmae septuaginta quatuor annorum aetate et 
praesertim influentiali affectione, prognosim fere certo infaustam quoad 
ipsam vitam infirmae edidere: impossibilem autem esse phlebitis sanatio- 
nem in instanti omnes rei medicae magistri docent. Iamvero Anna nocte 
quadam sub eiusdem anni finem, invocato Beato Ioanne Bosco per tridua- 
nas preces et per particulae ex eius reliquiis artui appositionem, in instanti 
et perfecte a phlebite sanata est, artu non amplius dolente nec turgido, 
liber factus est motus, libera flexio. Perfectam esse sanationem, praeter 
curantes medicos, periti physici, qui Annam iterum atque iterum plures 
post menses inspexerunt, testati sunt; itemque tres a Sacra Rituum Congre- 
gatione adlecti periti in diagnosim, prognosim et in miraculum agnoscen- 
dum unanimiter convenerunt. 

Altera sanatio, quae, uti diximus, Augustae Taurinorum facta est, ita 
evenisse narratur: Catharina Lanfranchi, Alexandri Pilenga uxor, arthritica 
diathesi afficiebatur. Arthrites genua praecipue et pedes attigerat cum orga- 
nicis laesionibus, et quidem sub gravissima forma, ad functionem quod 
attinet, non autem ad vitam. Incassum curationibus omnibus cedentibus, 
quas ab anno millesimo nongentesimo tertio adhibuerat, Lapurdum bis ac- 
cessit, sed cum ne secunda quidem vice, Maio mense ineunte anni millesimi 
nongentesimi trigesimi primi, sanationem a Beata Virgine obtinuisset, an- 
tequam Lapurdo proficisceretur, Eamdem sic est deprecata: « Quoniam hic, 
Lapurdi, sanata non sum, dasaltem ob religionem, qua erga Beatum Ioannem 
Bosco teneor, ipse meam sanationem Taurini valeat obtinere ». E Gallia 
redux, dum iisdem versabatur conditionibus, die sexta Maii ad Taurinen- 
sem Beatae Mariae Virginis Christianorum Auxiliatricis Basilicam accedit; 
a sorore et ab auriga adiuta de curru descendit, in templum ingreditur et 
contra urnam, Beati Ioannis corpus continentem, sedet et orat. Paulo aue 
tem post per viginti circiter horae momenta genuflexa manet. Surgit, ad 
altare Beatae Virginis aceedit, iterum genua flectit. Tune veluti in se re- 

versa sanatam se agnoscit; nullo adiuvante, libere exinde, omnibus stupenti- 
bus, qui eam gradiendi impotentem noverant, ambulat, currus et scalas 
ascendit et inde descendit non amplius impedita. Sanatio exinde perseve- 
ravit, uti tres periti physici testati sunt; medici vero curantes, testes et 
a Sacra Rituum Congregatione periti ex officio deputati miraculum una 
voce conclamarunt. De utraque igitur sanatione districto iudicio ad iuris 
tramitem disceptatum est ac tandem Nos die decimanona mensis Novem- 
bris, superiore anno, solemniter pronunciavimus: Constare de duobus mira- 
culis, Beato Ioanne Bosco intercedente, a Deo patratis, nempe: de instantanea 
perfectaque sanatione tum Annae Maccolini a gravi phlebite in artu sinistro; 
tum Catharinae Pilenga, natae Lanfranchi, a gravi morbo arthritico chronico 
in genibus et pedibus. Unum denique erat discutiendum, videlicet an, stante 
duorum miraculorum approbatione post indultam eidem Beato ab Aposto- 
lica Sede venerationem, tuto procedi posset ad solemnem ipsius Canoniza- 
tionem. Quo quippe dubio de more discusso, Nos, praehabito sive venera- 
bilium Fratrum Nostrorum Cardinalium, sive dilectorum Filiorum Officia- 
lium, Praelatorum et Consultorum 8. Rituum Congregationis unanimi favo- 
rabili voto, die tertia Decembris mensis eodem anno solemniter ediximus 
tuto procedi posse ad Beati Ioannis Bosco Canonizationem. 

Postea, ut a° Decessoribus Nostris in tanti momenti re sapientissime 
constitutus servaretur ordo, primum venerabiles Fratres Nostros, 8. R. E. 
Purpuratos Patres in Consistorium, quod secretum dicitur, ad vicesimam 
primam diem Decembris mensis eiusdem anni apud Nos convocavimus, 
in quo dilectus Filius Noster Camillus Cardinalis Laurenti, Sacrorum Ri- 
tuum Congregationis Praefectus, de vita, virtutibus et miraculis tum Beati 
Ioannis Bosco, tum Beati Pompilii Mariae Pirrotti, Confessoris, Ordinis 
Clericorum Regularium Pauperum Matris Dei Scholarum Piarum sacerdotis 
professi et Beatarum Mariae Michaélae a Ss. Sacramento, Virginis, Sororum 
Ancillarum Ss. Sacramenti et a Caritate, fundatricis, atque Ludovicae de 
Marillac, Viduae Le Gras, Societatis Puellarum a Caritate confundatricis, 
sermonem habuit, et acta recensuit, quae in eorumdem Beatorum causis 
Sacra Rituum Congregatio accurato praevio examine admisit et probavit; 
singulorum deinde Cardinalium suffragia exquisivimus et suam quisque 
Nobis aperuit sententiam. Quo secreto Consistorio feliciter absoluto, habi- 
tum est in continenti Consistorium publicum, quod vocant, pro solemni 
Causarum Beatorum istorum peroratione, quam pro Beato Ioanne Bosco 
dilectus Filius Ioannes Guasco, Consistorialis Aulae Nostrae advocatus, 
praestitit; Nos vero, quamvis quam maxime exoptare dixerimus Beatos 
illos Caelites, qui ad Iesu Christi regnum amplificandum tantopere adlabo- 

rarunt, sanctitudinis diademate decorare eosque omnibus ad intuendum et 
imitandum proponere velle, tamen, ut in re tanti ponderis tradita a maiori- 
bus instituta omnino servarentur, necessarium esse diximus, antequam 
Nostram pronunciaremus sententiam, semipublicum quod nuncupatur, 
haberi Consistorium, in quo iterum S. R. E. Cardinales et cuncti, qui adfuturi 
sint, Patriarchae, Archiepiscopi et Episcopi suam quisque Nobis mentem 
aperiret; atque ut interea, ad uberiorem Nobis superni luminis copiam 
impetrandam, Sanctum Divinum Spiritum adprecarentur, universos admo- 
nuimus. Quapropter ad quemquam illorum transmitti iussimus de singulo- 
rum Beatorum illorum vita, virtutibus, miraculis et omnibus actis in eorum 
Causis commentarios, ut, re perspecta ac mature perpensa, suam quisque 
posset sententiam dare ac Nobis aperire. Consistorium autem hoc, sem#- 
publicum quod nuncupatur, die quintadecima p. e. mensis Ianuarii in 
Palatio Apostolico Vaticano habitum est, Nosque omnes qui aderant pri- 
mum allocuti, uniuscuiusque exinde sententiam exquisivimus et suffragia 
excepimus; ex quibus omnes unanimiter consentire Beatos illos ad Sancto- 
rum Caelitum honores evehendos esse Nostra haud mediocri laetitia acce- 
pimus; decrevimus igitur solemnes eorumdem Beatorum Canonizationis 
ritus in Basilica Vaticana eo quo par esset apparatu et pompa celebrare; 
Beato autem Ioanni Bosco in Sanctorum catalogo adscribendo hunec diem 
condiximus, primum nempe Aprilis mensis, Resurrectionis Domini Nostri 
Iesu Christi solemnia. Ad quam rem fauste feliciterque’' exsequendam ut 
caelestem Nobis opem interea precibus conciliarent, omnes qui aderant 
enixe in Domino adhortati sumus; atque ut publicum de his omnibus in- 
strumentum conficerent dilectos Filios Protonotarios Apostolicos adstantes 
sueta forma rogavimus. 

Qua auspicatissima a Nobis praestituta die adveniente, universi tum 
saecularis tum regularis cleri ordines, quam plurimi Romanae Curiae Prae- 
lati et Officiales, Abbates, Episcopi, Archiepiscopi, Patriarchae et venera- 
biles Fratres Nostri 8. R. E. Cardinales Petrianam Basilicam adiverunt, 
apparatu decorata magnificentissimo et iam maxima fidelium, qui ex omni- 
bus orbis nationibus advenerant stipatam frequentia, eamque et Nos solem- 
ni pompa ingressi sumus. Mox, Augustissimo Sacramento devote adorato, 
ad Nostram Cathedram perreximus, ibique sedimus. Tum dilectus Filius 
Noster Camillus Cardinalis Laurenti, 8. Rituum Congregationis Praefectus 
et huic Canonizationi procurandae praepositus, perorante dilecto Filio 
Ioanne Guasco, Consistorialis Aulae Advocato, instanter postulavit, ut 
Nos Beatum Ioannem Bosco summis Caelitum honoribus decorare digna- 
remur; quod cum iterum ac tertium, instantius nempe et instantissime, ab 

eodem Cardinale per ipsum Consistorialem Advocatum postulatum sit, 
caelestis Curiae supplicatione prius interposita, ac Superni Spiritus lumine, 
antequam Nostrum ederetur oraculum, devotissime implorato, Nos, Iesu 
Christi Vicarius et supremus catholicae Ecclesiae Magister, hance optatis- 
simam Nostram sententiam sollemniter ediximus: Ad honorem Sanctae et 
individuae Trinitatis, ad exaltationem fidet catholicae et christianae religionis 
augmentum, auctoritate Domini Nostri Iesu Christi, Beatorum Apostolorum 
Petri et Pauli ac Nostra, matura deliberatione praehabita et divina ope sae- 
ptius implorata, ac de venerabilium Fratrum Nostrorum 8. R. E. Cardinalium, 
Patriarcharum, Archiepiscoporum et Episcoporum in Urbe existentiwm con- 
stlio, Beatum Ioannem Bosco Sanctum esse decernimus ac Sanctorum catalogo 
adscribimus; statuentes ab ecclesia universali eius memoriam quolibet anno, 
die natali illius, nempe die trigesima prima Ianuarii, inter Sanctos Confesso- 
res non Pontifices pia devotione recoli debere. In Nomine Patris et Filii et 
Spiritus Sancti. 

Qua Canonizationis formula a Nobis pronunciata, oblatis Nobis precibus 
a praefato Consistoriali Advocato, Cardinalis Procuratoris nomine, annuen- 
tes, has sub plumbo Decretales Litteras fieri expedirique decrevimus; Pro- 
tonotariis vero Apostolicis ut ad perpetuam eiusdem Canonizationis memo- 
riam publicum conficerent instrumentum, mandavimus. Deinceps, debitis 
Omnipotenti Deo ob tantum beneficium istud una cum cuncto clero et 
populo peractis gratiis, primum novensilis huius Sancti patrocinium ab 
Ipso aeterno Deo devotissime imploravimus. Ad Aram maximam posthac 
sacrosanctum Missae Sacrificium inchoaturi accessimus, et post Evangelium 
adstantes brevi homilia allocuti sumus, in qua de Sancti Ioannis Bosco 
vita, tot egregie factis referta atque illustrata, quae praecipua Nobis vide- 
rentur, haec admirationi imitationique fidelium proponere voluimus; et 
omnes adhortati sumus ut in hune christianae sanctitatis heroém studiosae 
imitationis causa intueantur; ita enim, inquimus, eo auspice eoque adpre- 
catore, profecto fiet, ut quam Iesus Christus rettulit de mortis deque tenebrarum 
potestate victoriam, eam nos quoque omnes feliciter assequamur. Qua homilia 
a Nobis habita, apostolicam benedictionem et plenariam peccatorum indul- 
gentiam adstantibus largiti sumus; ac tandem, Pontificali Sacro persoluto, 
alteram e superiori podio 8. Petri plateam prospiciente, sollemnem immenso 
adstanti populo, nec non Urbi et Orbi, benedictionem peramanter impertiti 


sumus. 

Praeclarissima itaque novensilis Sancti huius Nostris hisce Litteris 
consecrata memoria, omnibus quae inspicienda erant bene perpensis, certa 
scientia, omnia et singula quae supra memoravimus, de apostolicae pote- 

statis plenitudine, iterum confirmamus, roboramus atque statuimus, decer- 
nimus, universaeque Ecclesiae Catholicae denunciamus. Mandamus insuper 
ut harum Litterarum transumptis, etiam impressis, manu tamen alicuius 
Notarii Apostolici subscriptis et sigillo munitis, eadem prorsus habeatur 
fides, quae hisce praesentibus haberetur, si exhibitae vel ostensae forent. 
Si quis vero Decretales has Litteras Nostras definitionis, decreti, adscri- 
ptionis, mandati, statuti et voluntatis Nostrae infringere vel eis ausu teme- 
rario contraire aut attentare praesumpserit, indignationem omnipotentis 
Dei ac beatorum Apostolorum Petri et Pauli se noverit incursurum. 

Datum Romae apud Sanctum Petrum, anno Domini millesimo nongen- 
tesimo tricesimo quarto, die prima mensis Aprilis, Dominica Resurrectio- 
nis D. N. I. C., Pontificatus Nostri anno tertiodecimo. 


Ego PIUS, Catholicae Ecclesiae Episcopus. 


#8 Ego IANuARIvS Episcopus Ostiensis et Albanensis Cardinalis GRANITO 
PIGNATELLI DI BELMONTE, Decanus Sacri Collegii. 

$8 Ego Episcopus Tusculanus Cardinalis LEGA. 

#8 Ego Donatus Episcopus Sabinensis et Mandelensis Card. SBARRETTI. 

$8 Ego Fr. Tuomas Prus Ord. Praed. Episcopus Portuensis et S. Rufinae 
Cardinalis Cancellarius 8S. R. E. 

Ego ALoisius Episcopus Praenestinus Cardinalis SINCERO. 

$8 Ego Henricus Episcopus Veliternus Cardinalis GASPARRI. 

Ego CAIETANUS tit. 8S. Agathae Gothorum Presbyter Cardinalis BISLETI. 

Ego Atotstus tituli S. Petri ad Vincula Presbyter Cardinalis CAPOTOSTI, 
Datarius. 

Ego LAURENTIUS tituli S. Pancratii Presbyter Cardinalis LAURI, Maior 
Poenitentiarius. 

Ego Fr. ALExtus Henricus M., O.S. M., tituli S. Susannae Presbyter 
Cardinalis L&PICIER. 

Ego PETRvUs tituli Sanctae Mariae Transtyberim Presbyter Cardinalis 
SEGURA Y SAENZ. 
Ego EUGENIUs tituli SS. Ioannis et Pauli Presbyter Cardinalis PACELLI. 
Ego FRANCISCUS tituli 8. Mariae Novae Presbyter Cardinalis MARCHETTI 

SELVAGGIANI. 
Ego Fr. RAPHAEL CAROLUS tituli S. Praxedis Presbyter Cardinalis Rossi. 
Ego Iv1tus tituli S. Mariae supra Minervam Presbyter Cardinalis SERAFINI. 
Ego ANGELUS MARIA tituli S. Mariae de Victoria Presbyter Card. DOLct. 
Ego PETRUS tituli 8. Crucis in Jerusalem Presbyter Cardinalis FUMASONI 
BIONDI. 
Ego CAMILLUS S. Mariae Scalaris Protodiaconus Cardinalis LAURENTI. 
Ego ALEXANDER 8. Mariae in Cosmedin Diaconus Cardinalis VERDE. 


Fr. THOMAS PIUS, O. P., Card. BOGGIANI C. Card. LAURENTI 
Cancellarius S. R. E. S. R. C. Praefectus. 


Dominicus Spolverini, Archiep. Larissen., Prot. Apostolicus. 
Vincentius Bianchi-Cagliesi, Protonotarius Apostolicus. 


Can. Alfridus Liberati, Canc. Apost. Adiutor a studiis. 
EXPEDITA 
die vigesima quarta Maii, anno quartodecimo 


Alfridus Marini, Plumbator. 


Dominicus Francini, Script. Apostolicus. 


Reg. in Canc. Ap., vol. LIII, n. 1. - Al. Trussardi, a tabulario. 

CONSTITUTIO APOSTOLICA 


CONGREGATIO MONACHORUM CAMALDULENSIUM UNITUR CONGREGATIONI 
EREMITARUM CAMALDULENSIUM DE ETRURIA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Inter religiosos coetus, quibus Christi Ecclesia floret, Camaldulense 
adnumeratur Institutum, quod, auctore Sancto Romualdo, eremiticae 
vitae in Occidente instauratore, ita se evolvit, ut coenobium et eremus ad 
regularem disciplinam fovendam amicas sibi manus iugiter darent. Coeno- 
bium etenim Camaldulense, suaemet originis vi, est veluti Eremitarum 
seminarium et primae probationis locus, in quo asceticae austeritati pede- 
tentim initiari, monasticis institutionibus imbui et cunctis spiritualis 
vitae subsidiis muniri oporteat, quos divina vocatio ducit ad eremum, 
aeternarum rerum contemplationi unice vacaturos. Quamvis autem tem- 
poris decursu, varias ob causas, Apostolicae Sedi permittere visum fuerit 
ut Congregatio monastica Coenobitarum Camaldulensium oriretur ab 
Eremitis plane seiuncta, mutatis tamen hodie rerum: et personarum adiun- 
ctis, magis necessarium videtur ut familiae unitas restituatur, ad hoc prae- 
sertim ut inclitum Camaldulensium Institutum, viribus omnibus consertis, 
in posterum firmetur et, favente Dei gratia, in dies augeatur. Omnibus 
igitur rei momentis attento seduloque studio perpensis, suppleto, quatenus 
opus sit, quorum interest vel eorum qui sua interesse praesumant con- 
sensu, quae sequuntur de apostolicae potestatis plenitudine, tenore prae- 
sentium decernimus et constituimus: I) Congregatio Monachorum Coeno- 
bitarum Camaldulensium unitur Congregationi Eremitarum Camaldu- 
lensium de Etruria, quae in posterum assumet titulum: Congregatio mona- 
chorum Eremitarum Camaldulensium Ordinis Sancti Benedicti. I1) Superior 
Generalis, dimisso nomine Maioris, Prior Generelis vocabitur, qui 
totius Congregationis et Sacrae Eremi Camalduli, ubi habitualem residen- 
tiam habebit, regimen assumet. III) Prior Generalis, durante munere, 
omnibus gaudebit iuribus et privilegiis abbatialibus, quae hucusque Maiori 
a Summis Pontificibus concessa sunt. IV) Deinceps in eremum ne admit- 
tantur candidati, nisi per integrum annum sedulo in coenobio probati 
fuerint et monasticis institutionibus imbuti. Annus vero canonicus novi- 
tiatus, severa disciplina, in eremo peragatur. V) Ne ulla in posterum dubi- 

tatio oriri possit, Constitutiones, quibus modo reguntur Eremitae Camal- 
dulenses de Etruria, rite conformentur iis omnibus quae hisce Nostris 
Litteris et specialibus instructionibus edendis continentur. VI) Cum 
nova quae instauratur vivendi ratio austerior sit, cumque nemini impo- 
nendum sit onus, quod ipse sponte non susceperit, singulis Monachis et 
Conversis Coenobitis Camaldulensibus, qui Congregationi quam supra 
diximus Monachorum Eremitarum nomen dare noluerint, fas erit, servatis 
de iure servandis, ad alium transire coetum religiosum, qui eos recipiat; 
vel, si quis, in sacris ordinatus, ad aliud Institutum transire noluerit, 
Episcopum benevolum receptorem inveniat, qui eumdem suae dioecesi 
incardinare velit. VII) Si qui autem forte sint, qui neque ad aliud Insti- 
tutum religiosum transire, neque saeculari clero adscribi velint, eos in uni- 
cam domum iuxta modum statuendum congregari decernimus. VIII) Bona 
omnia Congregationis Monachorum Coenobitarum Camaldulensium transfe- 
rentur ad Congregationem Monachorum Eremitarum Camaldulensium 
Ordinis Sancti Benedicti. Ad quae autem omnia exsecutioni mandanda 
dilectum Filium Nostrum Raphaélem Carolum, tituli 8. Praxedis, 8. R. E. 
Presbyterum Cardinalem Rossi, Monachorum Coenobitarum Camaldulen- 
sium Protectorem, deputamus eique propterea tribuimus necessarias et 
opportunas facultates etiam subdelegandi ad effectum de quo agitur quem- 
libet virum in ecclesiastica dignitate constitutum, nec non omnes diri- 
mendi controversias in éxsecutionis actu quomodolibet orituras; eique onus 
facimus ad Sacram Congregationem de Religiosis relationem de peracta 
exsecutione transmittendi. Praesentes autem Litteras et in eis contenta 
quaecumque nullo unquam tempore de subreptionis, vel obreptionis aut 
nullitatis vitio, seu intentionis Nostrae, vel quolibet alio substantiali et 
inexcogitato defectu notari, impugnari, vel in controversiam vocari posse, 
sed eas tamquam ex certa scientia ac potestatis plenitudine factas et 
emanatas, perpetuo validas exsistere et fore, suosque plenarios et integros 
effectus sortiri et obtinere, atque ab omnibus, ad quos spectat, inviolabi- 
liter observari debere, sublata cuicumque quavis aliter iudicandi et inter- 
pretandi facultate; et si secus super his a quocumque, quavis auctoritate, 
scienter vel ignoranter contigerit attentari, irritum prorsus et inane esse 
et fore volumus et decernimus. Non obstantibus, quatenus opus sit, regulis 
in synodalibus, provincialibus, generalibus, universalibusque Conciliis 
editis, specialibus, vel generalibus constitutionibus et ordinationibus 
Apostolicis, et quibusvis aliis Romanorum Pontificum Praedecessorum 
Nostrorum dispositionibus, ceterisque contrariis quibuscumque. Volumus 
autem ut harum Litterarum transumptis, etiam impressis, manu tamen 
alicuius Notarii publici subscriptis ac sigillo alicuius viri in ecclesiastica 

dignitate constituti munitis, adhibeatur in iudicio et extra illud eadem 
prorsus fides, quae hisce praesentibus adhiberetur, si ipsaemet exhibitae 
vel ostensae forent. Nemini ergo hance paginam Nostram unionis, statuti, 
concessionis, decreti, mandati, derogationis et voluntatis Nostrae infrin- 


gere, vel eis contraire liceat. Si quis autem ausu temerario hoc attentare 


praesumpserit, indignationem Omnipotentis Dei ac beatorum Aposto- 
lorum Petri et Pauli, se noverit incursurum. 

Datum Romae apud Sanctum Petrum, anno Domini millesimo nongen- 
tesimo trigesimo quinto, die secunda mensis Iulii, Pontificatus Nostri 
anno quartodecimo. 


Fr. TH. P., O. P., Card. BOGGIANI ‘Fr. A. H. Card. LEPICIER, O.S. M. 
Cancellarius S. R. E. S. C. de Religiosis Praefectus 


Ioseph Wilpert, Collegit Protonot. Apostolicorum Decanus. 
Vincentius Bianchi-Cagliesi, Protonotarius Apostolicus. 


Loco +4 Plumbi 


Reg. in Canc. Ap., vol. LIII, n. 21. = Al. Trussardi, a tabulario. 


LITTERAE APOSTOLICAE 


INTER ARCHIDIOECESES MADRASPOLITANAM ET PONDICHERIENSEM FINES 


MUTANTUR. 
PIUS PP. XI 


Ad perpetuam rei memoriam. — Litteris Apostolicis Nostris die m1 
m. Iulii, an. MCMxxvuml datis, ad bonum provehendum tum Pondicheriensis 
Archidioecesis tum Madraspolitanae Archidioecesis intenti, quaedam circa 
fines inter easdem Archidioeceses statuimus, quae decursu temporis minus 
congrua visa sunt. Totus enim civilis districtus de « North Arcot » nuncu- 
patus a Pondicheriensi seiunctus et Madraspolitanae Archidioecesi tunc 
temporis unitus est, sed experientia docuit in spirituali regionis praefatae 
regimine explendo ex huiusmodi totali districtus adnexione haud parvi 
momenti incommoda gigni. Quae cum ita sint, cumque nihil antiquius 
sit Nobis quam ut Sacrorum Antistites in animorum salute procuranda 
aptis instruantur adiumentis, quibus aucti in Domino uberiores fructus 
suscipiant, haec quae sequuntur decernenda censemus. Nimirum conlatis 
consiliis cum venerabilibus fratribus Nostris Sanctae Romanae Ecclesiae 

Cardinalibus, qui rebus Sacrae Congregationis Propagandae Fidei praepo- 
siti sunt, ompibusque diligenter perspectis rei momentis, motu proprio, 
certa scientia ac matura deliberatione Nostris, deque Apostolicae Nostrae 
potestatis plenitudine, praesentium Litterarum tenore, districtus de North 
Arcot territorium, quod iacet ad meridiem fluminis Cheyyar eiusque af- 
fluentis Periya-Ar, nec non finium septentrionalium circumscriptionis 
civilis de Tiruvannamalai, ita ut idem territorium fere totam civilem cir- 
cumscriptionem de Tiruvannamalai complectatur, ab Archidioecesi Ma- 
draspolitana distrahimus ac separamus et denuo Pondicheriensi Archi- 
dioecesi pleno iure unimus, adnectimus atque incorporamus. Contrariis 
non obstantibus quibuslibet. 

Haec edicimus, mandamus, decernentes praesentes Litteras firmas, 
validas atque efficaces semper exstare et permanere; suosque plenos atque 
integros effectus sortiri atque obtinere; illisque ad quos pertinent, seu 
pertinere poterunt, nunc et in posterum plenissime suffragari; sicque rite 
iudicandum esse ac definiendum; irritumque ex nunc et inane fieri, si quid- 
quam secus super his, a quovis, auctoritate qualibet, scienter sive igno- 
ranter attentari contigerit. 

Datum Romae apud Sanctum Petrum, sub anulo Piscatoris, die xxI 
m. Martii Mpccccxxx, Pontificatus Nostri undecimo. 


E. Card. PACELLI, a Secretis Status. 


EPISTOLAE 
I 


AD EMUM P. D. IOSEPHUM TIT. 8S. IOANNIS AD PORTAM LATINAM S. R. E. PRESB. 
CARDINALEM MAC RORY, ARCHIEPISCOPUM ARMACHANUM, QUEM LEGATUM 
MITTIT AD CONGRESSUM EX AUSTRALASIA EUCHARISTICUM MELBUR- 
NENSEM. 


PIUS PP. XI 


Dilecte fili Noster, salutem et apostolicam benedictionem. — Iam 
pridem Nobis nuntiatum est, Eucharisticum ex Australia, immo ex tota 
Oceania Conventum in proximum Decembrem mensem apparari; quod 
quidem Nobis exstitit gratissimum. Saeculo enim feliciter vertente, ex 
quo Victoriensis Respublica, eiusque urbs princeps Melburnensis exorta 
sunt, dignum plane est Christifidelium religione et pietate consilium ab 

iisdem susceptum, quod eo spectat, ut pia grataque memoria recolantur 
beneficia, quae huius saeculi decursu Reipublicae Victoriensis civibus 
ceterisque Oceaniae incolis divina providentia contulit. Praeclara igitur 
praebetur Nobis occasio, ut Nosmet ipsi cum carissimis filiis, qui in illis 
regionibus commorantur, Deo bonorum omnium auctori debitam laudem 
tribuentes, plurimas gratias persolvamus, simulque sacra sollemnia, quae 
ad Sacramenti Augusti honorem provehendum peragentur, Nostra ipsa 
auctoritate et praesentia quadam participemus. Quamobrem te, dilecte 
fili Noster, qui tot caritatis vinculis cum Oceaniae fidelibus coniunctus es, 
quique in supremum Ecclesiae Senatum cooptatus romanae purpurae 
magnificentia enites, Legatum Nostrum per has litteras constituimus ac 
renuntiamus, ut Eucharistico Coetui, qui ex diversis Oceaniae plagis in 
florentissimam Melburnensem urbem proxime cogetur, Nostro nomine 
Nostraque auctoritate praesideas. Minime vero ambigimus, quin amplis- 
simos Christo Regi honores praestituri sint omnes filii, qui, Praesulibus 
eorumque cleris praeeuntibus, ex Australiae regionibus, ex Nova Zelanda 
et insulis adiacentibus sacris sollemnibus adfuerint. Iis omnibus, Nostram 
ipse relaturus vocem, paterna quoque vota significabis, quibus maiorem 
in dies prosperitatem ominamur Australasiae gentibus, quas, pro singulari 
earum erga Apostolicam hance Sedem observantia et caritate, longissimus 
terrarum marisque tractus ex animo Nostro avellere numquam potest. 
Sollemnia proxima splendidum igitur documentum erunt catholicae 
unitatis, quae ubique pastores et fideles inter sese et cum supremo Eccle- 
siae Capite in fide et amore arctissime coniungit. Quod reliquum est, Deum 
custodem et sospitatorem catholici nominis impense adprecamur, ut opera 
religionis ac pietatis, quae Oceaniae filii peracturi sunt, gratiae suae rore 
fecundet, ut laeti uberesque fructus in Ecclesiae et Civitatis bonum et 
incrementum percipiantur. Quorum quidem caelestium donorum conci- 
liatrix ac peculiaris dilectionis Nostrae testis sit Apostolica Benedictio, 
quam tibi, dilecte fili Noster, egregio Archiepiscopo Melburnensi ceteris- 
que sacrorum Antistitibus, itemque universo Australasiae clero popu- 
loque fideli peramanter in Domino impertimus. 

Datum Romae apud Sanctum Petrum, die xxvmI mensis Octobris, 
in festo Domini Nostri Iesu Christi Regis, anno mpccccxxxtv, Pontifi- 
catus Nostri tertio decimo. 


PIUS PP. XI 

II 


AD EMOS PP. DD. ALEXANDRUM TIT. S. AUGUSTINI S. BR. E. PRESB. CARDINALEM 
KAKOWSKI, ARCHIEPISCOPUM VARSAVIENSEM, AUGUSTUM TIT. S. MARIAE 
DE PACE 8. R. E. PRESB. CARDINALEM HLOND, ARCHIEPISCOPUM GNE- 
SNENSEM ET POSNANIENSEM, ATQUE AD CETEROS RR. PP. DD. ARCHIE- 
PISCOPOS ET EPISCOPOS POLONIAE: DE PLENARIA SYNODO INDICTA. 


PIUS PP. XI 


Dilecti filii Nostri ac venerabiles fratres, salutem et apostolicam 
benedictionem. — Pergratae Nobis exstiterunt litterae, quas vos, dilecti 
filii Nostri, ceterique Poloniae Praesules, ad perinsigne Beatae Mariae 
Virginis sanctuarium Czestochoviae coram Nuntio Apostolico congre- 
gati, praeterito mense Septembri ad Nos reverenter misistis. Ipsae enim 
et testimonium exhibebant amplissimum pietatis atque observantiae, 
qua Poloniae Pastores fidelesque Apostolicam hanc Sedem ac Nosmet 
Ipsos prosequuntur, et nuntium afferebant periucundum plenariae Synodi, 
@ vobis in proximum annum indictae. Perhumanum itaque obsequium 
vestrum grati benevolentisque animi Nostri significatione rependimus; 
consilium vero per vos susceptum, quod diligentiam in pastorali munere 
obeundo tam liquido comprobat, vobis vehementer gratulamur, immo eo 
vehementius, quod capita maximi momenti in Synodo perpendenda ad 
normam documentorum proponuntur, quae pro temporum necessitati- 
bus litteris Nostris atque admonitis complexi sumus. In primisque enim 
agetis de Actione Catholica, quam omni ope fovendam provehendamque 
iugiter commendavimus. Praecipua autem pars Catholicae istius Actionis 
spectat profecto ad mores fingendos adulescentium, qui secundum Ec- 
clesiae doctrinam, veritatis quidem columen ac fundamentum, edoceri 
debent. Quare meritam vobis laudem, dilecti filii Nostri ac venerabiles 
fratres, libenter tribuimus, quod peropportuna auxilia investigare stu- 
duistis et usque studetis, ut, sententiis viribusque simul conlatis, incepta 
tanti momenti ad felicem exitum adducatis. Quod vero attinet ed ephe- 
meridem catholicam, quam primum in vulgus edendam statuistis, id 
Nobis singularem attulit delectationem. Namque, ut pluries iam declara- 
vimus, nihil hodie aptius ad Actionem Catholicam alendam ac roboran- 
dam videtur, nihil prorsus utilius ad mentes praesertim iuvenum sana 
doctrina christianisque praeceptis erudiendas atque informandas, quam 
editio cuiusdam diarii integre catholici, quod nempe non modo christianae 
fidei bonisque moribus non adversetur, sed ad superius bonum persequen- 

dum per christianas virtutes quam maxime alliciat atque impellat. Scimus 
equidem quot difficultates, ob temporum angustias, superandae exstent; 
sed, coniunctis omnium bonorum animis opibusque, etiam ea, quae hu- 
manis sunt impervia viribus, dabit ipse Deus, si fervida et constanti prece 
fuerit exoratus. Nos igitur studia vestra sollertesque conatus paterna 
benevolentia et favore prosequuti, omnipotentem Deum vobiscum obse- 
cramus, ut piis inceptis propitius faveat. Eiusque munere beneficioque 
fore confidimus, ut omnia, quae in Synodo plenaria statuta fuerint, ad 
maiorem prosperitatem istius perquam carae nationis conducant, uni- 
versaeque rei catholicae bene feliciterque vertant. Horum interea bene- 
ficiorum caelestium auspex Nostraeque peculiaris dilectionis testis sit 
apostolica benedictio, quam vobis, dilecti fiJii Nostri, ceterisque Polo- 
niae Praesulibus, itemque clero populoque cuiusque vigilantiae commisso, 
peramanter in Domino impertimus. 

Datum Romae apud Sanctum Petrum, die I mensis Novembris, in festo 
omnium Sanctorum, anno MDCCCCXxXXIV, Pontificatus Nostri tertio de- 
cimo. 

PIUS PP. XI 


AD EMUM P. D. ALEXIUM TIT. 8S. CALLISTI 8S. R. E. PRESB. CARDINALEM 
ASCALESI, ARCHIEPISCOPUM NEAPOLITANUM, VIGESIMUM QUINTUM NA- 
TALEM EPISCOPATUS EIUS AC DECENNIUM IN REGIMINE NEAPOLITANAE 
ARCHIDIOECESIS EXPLENTEM. 


PIUS PP. XI 


Dilecte fili noster, salutem et apostolicam benedictionem. — Id libenter 
accepimus, bonos istos fideles, votis optatisque cleri obsecundantes, dupli- 
cem propediem eventum celebraturos, quinque videlicet lustra episcopatus 
tui feliciter peracta et decennium fauste completum, ex quo ipse nobilissi- 
mae istius Sedis regimen suscepisti. Hisce autem sollemnibus proximis 
aderunt profecto cives ex omni ordine laetitia gestientes, tam populares 
quam optimates, praeeuntibus egregiis ipsis civitatis magistratibus. Di- 
gnum plane est filiorum pietate ac dilectione, tam praeclaram gemini even- 
tus faustitatem sollemniter agere, ut ipsi devotos gratosque animos erga 
patrem et pastorem exhibeant, qui in animarum bonum inque etiam civilis 

-consortionis utilitatem nulli curae aut labori hac temporis diuturnitate 
pepercit. Neque enim pastoralis cura et sollicitudo, qua vehementer quidem 

flagrabas, quum ecclesias Muranam, 8. Agathae Gothorum et Beneventa- 
nam antea rexisti, est umquam deminuta, sed magis magisque crevit in 
dies, atque in multiplicibus religionis caritatisque operibus provehendis 
luculenter hucusque enituit. lud autem novissime tuae ducitur laudi, quod 
novas splendidasque Seminarii Maioris aedes e fundamentis excitasti, ut 
delecti iuvenes in sortem Domini vocati aptius congruentiusque hodier- 
nis necessitatibus pietatem et sacras disciplinas excolerent, iidemque ad 
gravisssima sacerdotii munera obeunda alacrioribus animis integrisque 
viribus sese pararent. Nos igitur, tua haec promerita dilaudantes et com- 
muni tuorum laetitiae cumulum addere peroptantes, tibi, dilecte fili Noster, 
paternam iucundamque gratulationem per hanc epistolam Nostram publice 
palamque exhibemus, ac meritas Deo gratias ob conlata tibi beneficia 
rependentes, omnia fausta, prospera, felicissima tibi ex animo adprecamur. 
Quo autem sacrorum eventuum celebratio salutarior populo tuo evadat, tibi 
ultro concedimus, ut, statuta die, Pontificali Sacro peracto, adstantibus 
fidelibus nomine et auctoritate Nostra benedicas, venia omnium commis- 
sorum iisdem proposita, ad Ecclesiae praescripta lucranda. Interea in caele- 
stium gratiarum auspicium et caritatis peculiaris Nostrae testimonium 
Apostolicam Benedictionem tibi, dilecte fili Noster, tuoque Episcopo Auxi- 
liari, itemque clero et populo tuae vigilantiae concredito peramanter in 
Domino impertimus. 

Datum Romae apud Sanctum Petrum, die xx1 mensis Novembris, in 
Praesentatione Beatae Mariae Virginis, anno MDCCCCXxxXIV, Pontificatus 


Nostri tertio decimo. 


PIUS PP. XI 

ACTA SS. CONGREGATIONUM 


SUPREMA SACRA CONGREGATIO S. OFFICI 


I 
DECRETUM 


Feria IV, die 3 Iulit 1935 
In generali consessu Supremae Sacrae Congregationis Sancti Officii, 
Emi ac Revmi Domini Cardinales rebus fidei ac morum tutandis prae- 
positi, praehabito debito examine, damnarunt et in indicem librorum 
prohibitorum absque ulla mora inserendum mandarunt opus, typis Ar- 
noldi Mondadori recenter editum (MDCCCCXXXxYV), cui titulus: 


ANGELO CocLEs, Cento e cento e cento e cento pagine del Libro Segreto dt 
Gabriele D’ Annunzio tentato di morire. 


in quo « gareggia la sfrontatezza della immoralité con affermazioni di errori 
spesso empi e blasfemi ». 

Et sequenti Feria V, die 4 eiusdem mensis et anni, ‘Ssmus D. N. D. 
Pius Divina Providentia Pp. XI, in solita audientia Excmo ac Revmo 
Domino Adsessori Sancti Officii concessa, relatam Sibi EMorum Patrum 
resolutionem approbavit, confirmavit et publicandam iussit. 

Datum Romae, ex Aedibus Sancti Officii, die 5 Iulii 1935. 


I. Venturi, Supremae S. Congr. 8. Officit Notarius. 


Il 
DECRETUM 


Feria IV, die 17 Iulit 1935 
In generali consessu Supremae Sacrae Congregationis Sancti Officii, 
Emi ac Revmi Domini Cardinales rebus fidei ac morum tutandis praepo- 
siti damnarunt et in indicem librorum prohibitorum inserendum manda- 
runt novum librum, recenter editum, qui inscribitur: 
ALFRED ROSENBERG, An die Dunkelmanner unserer Zeit. Eine Antwort 


auf die Angriffe gegen den « Mythus des 20. Jahrhunderts ». Hoheneichen 
Verlag Miinchen. 

Et sequenti Feria V, die 18 eiusdem mensis et anni, Ssmus D. N. D. 
Pius Divina Providentia Pp. XI in solita audientia Exemo ac Reviho 
Domino Adsessori Sancti Officii concessa, relatam Sibi EMorum Patrum 
resolutionem approbavit, confirmavit et publicari iussit. 

Datum Romae, ex Aedibus Sancti Officii, die 19 Tulii 1935. 


I. Venturi, Supremae 8. Congr. 8. Offictt Notarius. 


SACRA CONGREGATIO CONSISTORIALIS 


PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 

19 Iunti 1935. — Titulari episcopali ecclesiae Elatensi R. D. Rogerium 
Beaussart, Vicarium Generalem Parisiensem, quem constituit Auxiliarem 
Emi P. D. Ioannis Card. Verdier, Archiepiscopi Parisiensis. 

21 Iunti. — Cathedrali ecclesiae Abulensi R. D. Sanctum Moro Briz, 
canonicum Capituli cathedralis eiusdem dioecesis; 

— Cathedrali ecclesiae Terulensi R. P. Anselmum Polanco, Superio- 
rem Provincialem Augustinianorum provinciae Ss. Nominis Jesu in Insulis 
Philippinis. 

22 Iunit. — Titulari archiepiscopali ecclesiae Soteropolitanae Exc. 
P. D. Ioannem Franciscum Braga, hactenus Archiepiscopum Curitybensem 
de Parana; 

— Metropolitanae ecclesiae Reginatensi Exc. P. D. Petrum Monahan, 
hactenus Episcopum Calgariensem; 

— Cathedrali ecclesiae Rossensi R. D. Patritium Casey, canonicum 
capituli cathedralis eiusdem dioecesis. 

5 Iulii. — Cathedrali ecclesiae Berolinensi Exc. P. D. Conradum von 
Preysing, hactenus Episcopum LHistettensem; 

— Titulari archiepiscopali ecclesiae Myrensi R. D. Carolum Serena, 
Praelatum a consiliis apud Nuntiaturam Apostolicam in Italia, deputa- 
tum Nuntium Apostolicum in Republica Columbiana. 

6 Iulit. — Titulari episcopali ecclesiae Melensi R. D. Georgium Leech, 
parochum ecclesiae 8. Patricii in civitate Pottsville, archidioecesis Phila- 

delphiensis, quem deputavit Auxiliarem Exc. P. D. Philippi Mac Devitt, 
Episcopi Harrisburgensis. 

8 Iulit 1935. — Titulari episcopali ecclesiae Ionopolitanae Exc. P. D. 
Eugenium Mariam Le Fer de la Motte, hactenus Episcopum Nannetensem. 

12 Iulii. — Titulari archiepiscopali ecclesiae Sardianae R. D. Antoni- 
num Arata, Antistitem Urbanum, deputatum Nuntium Apostolicum in 
Lettonia atque Estonia. 

13 Iulii. — Cathedrali ecclesiae Manizalensi R. D. Aloisium Concha, 
canonicum theologum Capituli metropolitani Bogotensis; 

— Titulari episcopali ecclesiae Cibyratensi R. D. Albertum Mariam 
Fuchs, canonicum Capituli cathedralis Trevirensis, quem deputavit Auxi- 
liarem Exc. P. D. Francisci Bornewasser, Episcopi Trevirensis. 

17 Iulii. — Cathedrali ecclesiae Moguntinae R. D. Albertum Stohr, 
professorem Theologiae in Seminario eiusdem dioecesis. 


SACRA CONGREGATIO PRO ECCLESIA ORIENTALI 


I 


PROVISIO ECCLESIAE 
Ssmus Dominus Noster Pius divina Providentia Papa XI, decreto 
S. Congregationis pro Ecclesia Orientali diei 11 Iulii anni 1935, titulari 
episcopali Ecclesiae Comanensi in Armenia praeficere dignatus est R. D. 
Franciscum Agagianian, Rectorem Pontificii Collegii Armeni de Urbe. 


Il 


NOTIFICATIO 


DE CONSTITUENDA PONTIFICIA COMMISSIONE AD REDIGENDUM « CODICEM 
IURIS CANONICI ORTIENTALIS ». 


Augustus Pontifex, Patriarcharum, Archiepiscoporum et Episcopo- 
rum Orientalium vota benigne excipiens, ut singulis eorum Ecclesiis 
per canonicam codificationem provideretur, anno 19291 haec statuere 
dignatus est: 1) ut studia historico-canonica, quae praeparatoria vocantur, 


1A. A. vol. p. 669. 

de legibus et consuetudinibus singularum Ecclesiarum a sacerdotibus, quos 
Excmi Episcopi Romam mittendos elegerint, conficerentur; 2) ut canonum 
schemata a praedictis sacerdotibus delegatis redacta ad Excmos Ordi- 
narios mitterentur, ut de iisdem animadversiones facere possint; 3) ut 
iuridici singularum Ecclesiarum fontes, canonici praesertim, exquireren- 
tur atque in lucem, cura virorum scientia iuris canonici et historia peri- 
torum, ederentur. Memoratis studiis praeparatoriis Sanctitas Sua eodem 
anno Commissionem Cardinalitiam praeposuit, cui usque ad diem 18 Novem- 
bris elapsi anni desideratissimus praefuit Card. Petrus Gasparri. 

Quum autem delegati sacerdotes opus sibi concreditum hisce diebus 
naviter et fideliter absolverint, atque Excmi Ordinarii Orientales de sche- 
matibus canonum suas dederint animadversiones; quumque fontium a 
praedictis sacerdotibus relatorum plures libri circa Sedis Apostolicae de- 
creta et disciplinas Ecclesiarum Orientalium in lucem editi (Aethiopicae, 
Armenae, Chaldaicae, Copticae, Maronitae, Melkitae, Rumenae, Ruthe- 
nae et Syrae) et alii edendi sint, Sanctitas Sua ad redactionem «Codicis 
Turis Canonici Orientalis» procedendum censuit, atque huic operi mode- 
rando Commissionem pontificiam constituit. 

Huius Commissionis est animadversiones et vota quae de canonum 
praedictis schematibus Rmi Ordinarii significaverint perpendere; textum 
canonum determinare; et redactionem Codicis moderari. Quum autem 
condendus Codex, non solum ad leges sed etiam ad redactionis rationem 
quod attinet, populorum ad quorum regimen destinatur referre debeat 
indolem: aequum Ssmo visum est decernere ut Emi Patres, in praedicto 
Codice redigendo, opera Consultorum ex Orientalibus clericis praecipue 
assumptorum utantur. 

Praecipit insuper Sanctitas Sua ut singuli tituli vel libri quos, mode- 
rante Emo Praeside, Consultores redegerint, ad Ordinarios Orientales 
Patriarchas, Archiepiscopos et Episcopos, exquirendi eorumdem voti 
gratié ad unam quod attinet redactionis rationem, mittantur. 

Commissionem pontificiam constituunt qui sequuntur: 


Emus Card. ALoystus SINCERO, Praeses. 
Emus Card. EUGENIUS PACELLI. 

Emus Card. SERAFINI. 

Emus Card. PETRUS FUMASONI-BIONDI. 


A Secretis: 


Rimus P. Acacius Coussa, B. A. 

Consultores: 


Excmus P. D. Franciscus Agagianian, Episcopus tit. 
Comanensis in Armenia. 


Rmus D. 
Rmus D. 
Rmus D. 
Rmus D. 
Rmus D. 
Rmus D. 
Rmus P. 
Rmus P. 
Rmus P. 
Rmus P. 
Rmus P. 
Rimius P. 


Commissionis sedes est 


Franciscus Gozman. 

Toannes Balan. 

Petrus Dib. 

Petrus Sfair. 

Cyrillus Korolevskij. 

Paulus Hindo. 

Garabed Amaduni, e Mechit. Venet. 
Toseph Zajatkivskyj O. S. B. M. 
Romualdus Souarn A. A. 

Arcadius Larraona C. M. F. 
Hippolytus a Sancta Familia O. C. D. 
Aemilius Herman 8S. I. 


apud S. Congregationem pro Ecclesia Orien- 


tali, Borgo Nuovo 76, Roma (113). 


Die 17 Iulii, anni 1935. 


SACRA CONGREGATIO DE PROPAGANDA FIDE 


I 


PROVISIO ECCLESIARUM 


Sanctissimus Dominus Noster Pius, divina Providentia Pp. XI, decretis 
sacri Consilii christiano nomini propagando praeficere dignatus est: 

8 Aprilis 1935.— Titulari episcopali ecclesiae Voncariensi, R. P. Leo- 
nem Klerlein, e Congregatione Sancti Spiritus, quem constituit Vicarium . 


Apostolicum de Kroonstad. 


— Titulari episcopali ecclesiae Antiphellitanae, R. P. Ioannem Mariam 


Aubin e Societate Mariae, 


quem constituit Vicarium Apostolicum insu- 


larum Salomonicarum meridionalium. 

18 Iunii. — Titulari episcopali ecclesiae Pertusensi, R. P. Georgium 
Haezaert, e Congregatione Sancti Spiritus, quem constituit Vicarium Apo- 
stolicum de Katanga septentrionali. 

18 Iunii. — Titulari episcopali ecclesiae Anemuriensi R. P. Othonem 
Raible, e Pia Societate Missionum (Pallottini), quem constituit Vicarium 
Apostolicum Kimberliesem in Australia occidentali. 

— Titulari episcopali ecclesiae Polystyliensi R. P. Philippum Coté e 
Societate Iesu, quem constituit Vicarium Apostolicum de Siichow. 

— Titulari episcopali ecclesiae Ariassensi, R.P. Leontium Fernan- 
dez Galilea e Congregatione Missionariorum filiorum Immaculati Cordis 
B. M. V., quem constituit Vicarium Apostolicum de Fernando Poo. 

— Titulari episcopali ecclesiae Etennensi, R. P. Franciscum Xave- 
rium Ford e Societate de Maryknoll pro missionibus exteris, quem con- 
stituit Vicarium apostolicum de Kaying. 


II 


NOMINATIONES 


Sacra Congregatio de Propaganda Fide, singulis datis decretis, ad suum 
beneplacitum renunciavit: 


8 Aprilis 1935. — R. D. Damianum Tcheng, Praefectum Apostolicum 
de Chaotung. 

— R. P. Petrum Moretti, O. F. M., Praefectum Apostolicum de 
Tungchow. 

10 matt. — R. P. Iosephum Giannotti, e Congregatione Clericorum 
excalceatorum Ssmae Crucis et Passionis D. N. Iesu Christi (fr. Dismam 
a B. M. V. Perdolente), Praefectum Apostolicum de Dodoma. 

14 Iunii. — R. P. Modestum Perez, O. P., Praefectum Apostolicum de 
Shikoku. 


DESIGNATIONES 


Ad normam can. 1594, § 3, pro appellationibus a suo tribunali in secunda 
instantia, Ordinarius Archidioecesis Athenarum designavit curiam archie- 
piscopalem Naxiensem, Vicarius Apostolicus Borneae Hollandicae desi- 
gnavit Tribunal Vicariatus Apostolici de Padang et Vicarius Apostolicus 
de Padang designavit Tribunal Vicariatus Apostolici Borneae Hollandicae. 
Quas designationes Beatissimus Pater, in Audientia diei 2 Maii 1935, 
ratas habere dignatus est. 


| 

SACRA CONGREGATIO RITUUM 


I 
DECRETUM 


DE MODO SERVANDO IN EXAMINANDIS PROCESSIBUS INFORMATIVIS PRO SI- 
GNANDA COMMISSIONE SUPER INTRODUCTIONE CAUSARUM SERVORUM 
DEI ET PRO CAUSIS CONFIRMATIONIS CULTUS. 


Ob indefectibilem Sanctae Matris Ecclesiae supernaturalem spiritus 
fecunditatem, accedente magis actuosa Sacrorum Antistitum et Postula- 
torum laudabili sedulitate pro Causis Servorum Dei provehendis, feliciert 
nune contingit, ut iugi quodam incremento huic Sacrae Rituum Congrega- 
tioni examinandi proponantur informativi, uti dicuntur, processus ab Ordi- 
nariis locorum instructi pro novis Servorum Dei Causis introducendis. Quod 
dum animum recreat simul admonet ut tanti momenti causae, plures equi- 
dem numero, in ipso primo earum limine apud hance Sacram Congregatio- 
nem, ita diligenti trutina iuxta recepta criteria cribrentur, ut expeditior 
postea fluat earum cursus, quae dignae pro meritis habeantur. 

Porro ea olim extitit hac in re disciplina ex decretis sa. me. Urbani VIII, 
ut de signanda Commissione super introductione Causae ageretur in Congre- 
gatione generali coram Summo Pontifice, una cum Patribus Cardinalibus, 
simul adstantibus suumque suffragium ferentibus Consultoribus universis. 
Cui postea regulae, cum ea difficilior applicatu evaderet, ne scilicet aliae 
gravissimae causae in Congregationibus generalibus tractandae praepedi- 
rentur, saepius derogatum est; accedente tamen in singulis casibus ponti- 
ficia dispensatione ad examen de informativo processu pro causae intro- 
ductione instituendum in Ordinaria, quae dicitur, Congregatione Patrum 
Cardinalium, absque Consultorum interventu ac suffragio. (Cf. Benedi- 
eti XIV, De Serv. Dei Beatif. et de Beat. Canoniz., lib. Il, cap. 36, n. 5). 

Quae demum praxis in can. 2082 Cod. Iuris Canonici recepta est. 

Attamen, praesentibus inspectis rerum adiunctis quae supra sunt me- 
morata, opportunum apparet ut, talibus processibus informativis plenius 
excutiendis, antiquivri disciplinae, congruis adhibitis temperamentis, ali- 
quantulo propius accedatur. 

Itaque, firmo manente citato canone de examine processus informativi 
instituendo in Congregatione Ordinaria, illud tamen addendum simul visum 

est, ut pro tali examine in dictis Congregationibus peragendo, praeter 
8. C. Secretarium, Promotorem Generalem Fidei, et Subpromotorem; adsit 
quoque ea pars Consultorum qui inscribuntur Officiales Praelati; iique 
supradicti omnes suum consultivum votum super dictis causis scripto 
exaratum legant coram Patribus Cardinalibus, qui postea rem excutient. 
Quod idem servandum visum est quando in dictis Congregationibus Ordi- 
nariis Causae aguntur de Confirmatione vel Extensione cultus. . 

Quae quidem omnia Ssmus D. N. Pius Pp. XI, gloriose regnans, in 
audientia subsignata die ab infrascripto Cardinali S. R. C. Praefecto 
habita, auctoritatis suae robore constitui voluit atque vigere, eademque 
praescripta, ad instar normae pro dictis causis, posthac servanda iussit. 
Qua super re praesens Decretum confici atque edi mandavit. Contrariis non 
obstantibus quibuscumque. 

Die 25 Novembris 1931. 


C. CARD. LAURENTI, Praefectus. 


L. & S. 
A. Carinci, Secretarius. 


Il 


BONAEREN. 


BEATIFICATIONIS SEU DECLARATIONIS MARTYRII VEN. SERVORUM DEI ROCHI 
GONZALEZ DE SANTA CRUZ, ALFONSI RODRIGUEZ ET IOANNIS DEL CASTILLO 
E SOCIETATE IESU. 


SUPER DUBIO 


An constet de martyrio eiusque causa et de signis seu miraculis in casu et 
ad effectum de quo agitur. 


Opportune incidit in hune diem memoriae S. Francisci Xaverii sacrum, 
ut eorum declaretur pro fide propaganda martyrium, qui Societatis Iesu et 
ipsi alumni, eos susceperunt apud occidentales Indos apostolicos labores, 
quos ille tanta animi magnitudine et tam copioso fructu in extremis Orientis 
oris exantlavit. Merito enim dixeris Franciscum Xaverium in eo fervido 
apostolatus motu, qui moderno ineunte aevo feliciter instauratus est ad 
infideles populos Christo adiungendos, principem tenuisse locum, suaque 
flamma plurimos incendisse ad tam nobile opus aggrediendum. 

Sed propius ad nostros veniamus heroes Rochum Gonzalez de Santa 
Cruz, Alfonsum Rodriguez et Ioannem Del Castillo, omnes sacerdotes 
Societatis Iesu sodales, qui paullo post decimiseptimi saeculi initia evange- 
licam praedicationem suo sanguine obsignarunt. 

Eorum apostolici laboris campus in meridionalis Americae vastissima 
plaga late patuit, divisa nunc inter plures nobilis illius regionis Respublicas, 
Argentinensem, Brasiliensem, Paraquariensem, Uruquariensem, quarum 
unaquaeque eorum triumpho nobilitatur et gaudet. 

Inter praeclariora missionalium virorum gesta memorati saeculi decimi 
septimi, historia arduum illum ac simul felicem conatum recenset, quo, 
praeeunte P. Lorenzana, missiones, quae dicebantur Paraquarienses ab 
alumnis Societatis Iesu constitutae sunt, eo fine, ut barbarae adhuc Indo- 
rum tribus vagae per montes et silvas, a vexationibus et advenarum incursi- 
bus ipsius Hispanici Regis auctoritate protectae, omnique amota oppressione 
in oppida affabre commodeque disposita, quibus Reductionwm nomen indi- 
tum, libere colligerentur, civilibus artibus christianisque moribus instituen- 
dae; eo aptissimo sociali ordine constituto, quem non possis quin mireris. 
His condendis atque evangelizandis oppidis summo animi ardore incum- 
bebant heroes nostri. Dux erat Rochus Gonzalez de Santa Cruz, aetate 
provectior, vitae sanctitate et rerum gestarum magnitudine clarus. Is 
nobili genere ortus ex prosapia hispanica anno 1576 in urbe Assumptione 
Paraquariensi, post innocentissimam adolescentiam sacerdotio auctus 
et sacerdotali ministerio in exemplum functus, Societati Iesu se adiunxit 
ut impensiori etiam studio ad maiorem Dei gloriam adlaboraret. Susceptum 
inter silvicolas Indos apostolicum munus ea animi fortitudine, eo caritatis 
impetu viginti annorum spatio ad mortem usque sustinuit, atque exercuit, 
ut vix credas mortali*homini tantum roboris animi suffecisse tot aerumnis 
laboribusque perferendis. Qui ferocissimi inter Indos populi habebantur, 
ad eos Christo lucrandos procedebat intrepidus apostolicus vir; et quo 
nhumquam mercatorum avaritia aut armorum vis penetraverat, eo Christi 
praeco, pacis nuncius adveniebat, non alio usus gladio, quam quo uteban- 
tur Apostoli ad victoriam: verbo Dei. Difficillimis itineribus anno 1619 
ad inexploratas eatenus regiones pervenerat, Uruquarienses dictas ex flu- 
mine eius nominis easque ad mortem usque excoluit. Socios dein habuit 
Alfonsum Rodriguez et Ioannem Del Castillo. 

Ambo, prae Rocho aetate multo iuniores, in Hispania orti et Societati 
Tesu in adolescentiae flore adlecti, in Americam mense novembri anno 1616, 
ad urbem Cordubam, missi fuerunt. In America perfuncti studiis et sacer- 
dotio aucti, urgente Christi caritate, arduas illas periculisque obnoxias 
missiones expetierant. 

P. Alfonsus nitidissimi animi candore fulgens, Iesu Christi passionem 
multis effusis lacrimis recolebat, fervidissima in Deum et proximum caritate 
aestuabat. 

Non minori innocentia morum renidebat P. Ioannes, nec minori fere- 

batur caritatis studio pro infidelibus Christo adducendis, quorum iura 
contra oppressores, ad exemplum P. Rochi, fortiter defenderat. Eum P. Ro- 
chus, ad feros Indos Caaré iter faciens, ex oppido 8. Nicolai adducit, 
novaeque Reductioni die 15 Augusti anno 1628 apud Ijuhi fundatae, quam 
ab Assumptione nuncupat, eum praeficit. Una cum P. Alfonso ultra pro- 
cedens P. Rochus apud Indos Caaré die prima insequentis novembris 
Reductionem fundat Omnium Sanctorum. 

Iamque imminebat supremi hora certaminis. Maleficus eius regionis 
regulus, nomine Niezi, qui magicis artibus eos populos deceperat et ter- 
rebat, odio abreptus in Christi praecones, qui per sanctissimam Evan- 
gelii doctri nam populos ab errore retrahebant, timens ne immania quae . 
adhuc patraverat crimina iam prosequi non posset, sicarios minis territos 
mittit, qui novos missionarios caede interimant, sacraque eorum omnia 
vastent. 

Dies aderat pro nostris martyribus triumphi et gloriae, decimaquinta 
memorati mensis novembris. P. Rochus, celebrata Missa, in eo erat ut 
aes campanum, magna adstante populi caterva, erigeret, quum ex impro- 
viso lapideae securis ictu percussus, effracto capite occubuit. 

Conclamante populo, P. Alfonsus, vix ac litato Sacro, accurrit, sicarios 
sibi obvios ad necem inferendam mansuetissimis hisce verbis compellat: 
Filii, quid agitis, quid agitis, filii? ut olim Iesus proditorem Iudam amicum 
appellaverat: acceptisque lethalibus vulneribus, in ipso Ecclesiae limine 
exanimatus procidit. Utriusque martyris cadavera discerpta et combusta, 
succensum sacellum, direpta et profanata sacra supellex. 

Ira amens Niezi caedem Ioanni Del Castillo inferendam sicariis mandat, 
qui eum postridie mane a tergo aggressi devinciunt, fustibus caedunt, 
mortem ei subeundam edicunt. Tum vero suae mortis vera explorata causa, 
martyr dum per aspera crudeliter raptatur saxisque contunditur, Iesum 
pie invocat, ad caelum cor erigit, donec lapidibus obrutus expirat. Cadaver 
feris dilaniandum frustra relictum flammis postea datum. 

Fama martyrii vulgata statim magna celebritate est, summisque hono- 
ribus receptae martyrum reliquiae, quum quasi ad triumphum in oppidum 
de Conceptione allatae sunt. 

Instructi statim ordinarii processus tres, Romamque transmissi fuere. 
Deficiente tamen super non cultu inquisitione, quam hune primum Urba- 
niana decreta praeceperant, res stetit. Gravibus subsecutis postea adversus 
Societatem Iesu procellis, causa diu siluit, deperditis interim informativis 
processibus. Quum vero recentius, exquisitissima diligentia adhibita, et 
reperti fuerint antiqui processus, et documenta coaeva, plurima numero 
et pondere gravissima, fuerint collecta, novus informativus processus super 
Acta, vol. II, n. 9. — 20-8-936. 

fama martyrii in Archiepiscopali Curia Bonaérensi instructus est anno 1928 
et ad Urbem missus. 

Praehabito studio Historicae Sectionis huius Sacri Ordinis, ac discussa 
re in Ordinaria Congregatione diei 5 Iulii mensis anno 1932, Ssmus D. N. 
Commissionem Introductionis Causae die 13 mensis eiusdem Sua manu 
signavit. Tum iuxta novissima Motus proprii Ssmi D. N. Pii Papae XI 
praescripta, loco apostolici processus, ab eadem Historica Sectione accu- 
ratissima trutina excussa iterum sunt documenta omnia ad causam perti- 
nentia, et eorum Consultorum excepta suffragia. Quibus praemissis, habi- 
tae deinceps fuerunt tres, prout de iure, Congregationes: Antepraeparatoria 
die 25 Aprilis mensis anni huius; Praeparatoria die 13 insequentis Iunii, 
ac tandem Generalis coram Ssmo D. N. die 28 nuper praeteriti Novembris 
mensis. In qua Rmus Cardinalis Alexander Verde, Causae Ponens seu 
Relator, sequens dubium proposuit: An constet de martyrio et causa martyrii, 
ac de signis seu miraculis in casu et ad effectum de quo agitur. Omnes quot- 
quot aderant Patres Cardinales, Officiales Praelati atque Consultores suum 
edidere votum. Ssmus vero, prolatis suffragiis intento exceptis animo, suum 
pronunciare iudicium in hance diem 3 Decembris mensis, primam Domi- 
nicam sacri Adventus, distulit, interim ad Patrem luminum preces ite- 
raturus. 

Quare ad Se accitis Rmis Cardinalibus Camillo Laurenti, S. R. C. Prae- 
fecto, et Alexandro Verde, Causae Ponente, nec non R. P. Salvatore Na- 
tuecci, Fidei Promotore Generali, meque infrascripto Secretario, Sacrosancto 
Eucharistico Sacrificio pientissime oblato, edixit: Ita constare de martyrio 
et causa martyrii Venerabilium Servorum Dei Rochi Gonzalez de Santa Cruz, 
Alfonsi Rodriguez et Ioannis Del Castillo, ut indulta benigna dispensatione 
super signis seu miraculis pro Ven. Ioanne Del Castillo et, quatenus opus sit, 
pro aliis duobus, ad ulteriora procedi possit. 

Hoe autem decretum publici iuris fieri et in acta S. R. C. referri man- 
davit. 

Die 3 Decembris anno Domini 1933. 


C. Card. LAURENTI, Praefectus. 


L. 8. 


A. Carinci, Secretarius. 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


DE CONDITIONIBUS AD LUCRANDAM INDULGENTIAM, QUAM DICUNT, POR- 
TIUNCULAE IN ECCLESIA 8. MARIAE ANGELORUM APUD ASISIUM. 


DECRETUM 


Haud semel, olim et recenter, quaesitum est a Sacra Paenitentiaria, 
utrum conditiones ad lucrandam indulgentiam, quam dicunt, Portiunculae 
(confessio, communio, visitatio ecclesiae ac recitatio, ea durante, oratio- 
num Pater, Ave et Gloria ad mentem Summi Pontificis sexies repetita), 
n. IX Decreti « Ut septimi pleni» diei 10 Iulii 1924 praescriptae, servari 
debeant etiam in visitatione Portiuwnculae proprii nominis ad 8. Mariae 
Angelorum apud Asisium, contra ibi hucusque receptam traditionem. 

Ad quae, omnibus mature perpensis, Sacra Paenitentiaria Apostolica 
respondet: Affirmative et, quod attinet ad recitationem precum, ad mentem. 

Mens est ut hae preces (sexies Pater, Ave et Gloria) recitari regulariter 
debeant in ipso Portiunculae sacello; sed si forte aliquando, ob sacelli 
ipsius angustiam praesertim in extraordinario visitantium concursu, id 
absque incommodo servari nequeat, valeant christifideles eas incipere extra 
ipsum sacellum, prosequi per ipsum transeuntes et absolvere post exitum. 
Idque toties quoties indulgentiam lucrari exoptent. 

Quam quidem resolutionem Sibi relatam Ssmus D. N. Pius div. Prov. 
Pp. XI, in Audientia infrascripto Cardinali Suo Maiori Paenitentiario 
die 13 vertentis mensis concessa, benigne approbare et confirmare dignatus 
est ac, quo solet modo, publicandam mandavit. 

Datum Romae, ex aedibus S. Paenitentiariae Ap., die 18 Iulii 1935. 


L. Card. LAuRI, Paenitentiarius Maior. 
L. 8. 


S. Luzio, Regens. 

SACRA ROMANA ROTA 


Citatio edictalis 
ROMANA 
NULLITATIS MATRIMONII (MARINI-PROVENZANO) 


Cum ignoretur locus actualis commorationis Dfii Petri Provenzano, 
in causa conventi, eumdem citamus ad comparendun, sive per se, sive 
per Procuratorem legitime constitutum, in sede Tribunalis S. R. Rotae 
(Roma, via della Dataria, 94) die 5 Novembris 1935, hora 11, ad con- 
cordandum de dubio disputando, vel infrascripto subscribendo, et ad 
diem designandam, qua habebitur Turnus Rotalis pro causae definitione: 


An constet de nullitate matrimonii, in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Petri Provenzano, curare de- 
bent, ut de hac edictali citatione ipse moneatur. * 


L.  S. H. Quattrocolo, Ponens. 
Ex Cancellaria Tribunalis S. R. Rotae, die 19 Iulii 1935. 
I. Pendola, Notarius. 


* Etant inconnu le lieu de la demeure actuelle de M. Pierre Provenzano, 
défendeur en cette cause, Nous le citons 4 comparaitre, par propre personne 
ou par un procureur légitimement constitué, au siége du Tribunal de la 
S. Rote Romaine (Roma, via della Dataria, n. 94), le 5 Novembre 1935, 4 11 heu- 
res, pour concorder ou souscrire le doute ci-dessous rapporté, et fixer le jour 
de la décision de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Pierre Provenzano, devront, dans la 
mesure du possible, l’avertir de la présente citation. 

DIARIUM ROMANAE CURIAE 


Martedi, 2 Luglio 1935, la Santitaé di Nostro Signore ha 
ricevuto in solenne Udienza S. E. il Sig. Dott. Davin AL- 
vesTeGuI, Ambasciatore Straordinario e Plenipotenziario 
della Repubblica di Bolivia, per Ja presentazione delle Let- 
tere Credenziali. 


SACRA CONGREGAZIONE DEI RITI 


Martedi, 2 Luglio 1935, nel Palazzo Apostolico Vaticano, con l’intervento 
degli Emi e Revmhi Signori Cardinali e col voto dei Revmi Prelati Officiali e 
dei Consultori Teologi componenti la Sacra Congregazione dei Riti, si é tenuta 
la Congregazione Preparatoria per discutere il dubbio sopra l’eroismo delle 
virttii esercitate dal Venerabile Servo di Dio Bernardo Maria Clausi, Sacerdote 
professo dell’Ordine dei Minimi di S. Francesco di Paola. 


Martedi, 16 Luglio 1935, nel Palazzo Apostolico Vaticano, dinanzi l’augusta 
presenza del Santo Padre si é tenuta la Congregazione Generale dei Sacri Riti, 
nella quale gli Emi e Revmi Signori Cardinali, i Revmhi Prelati ed i Consultori 
teologi, componenti la medesima, hanno discusso e dato il loro voto sul 
dubbio delle virti in grado eroico nella causa di Beatificazione e Canoniz- 
zazione del Ven. Servo di Dio Giustino de Jacobis, Vescovo titolare di Nilopoli 
e Vicario Apostolico in Abissinia, della Congregazione della Missione di S. Vin- 
cenzo de’ Paoli. 


Martedi, 23 Luglio 1935, nel Palazzo Apostolico Vaticano, si é tenuta la 
Congregazione dei Sacri Riti Particolare, nella quale gli Efhi e Revihi Signori 
Cardinali, nonché i Revmhi Prelati Officiali, componenti la medesima, hanno 
discusso e dato il loro voto sopra le seguenti materie: 

1) Intorno alla validita dei Processi Apostolici costruiti nella Curia eccle- 
siastica di Nola e Napoli sopra i miracoli per la causa di Canonizzazione del 
Beato Giovanni Leonardi, Confessore, Fondatore della Congregazione dei Chie- 
rici Regolari della Madre di Dio. 

2) Intorno alla validita dei processi apostolici costruiti sopra due miracoli 
nella Curia arcivescovile di Torino per la causa di Canonizzazione del Beato 
Giuseppe Cafasso, Confessore, Rettore del Collegio Ecclesiastico di Torino. 

3) Intorno alla validita dei processi apostolici, costruiti nella Curia eccle- 
siastica di Cagliari, sopra i miracoli in specie, per la causa di Canonizzazione 
del Beato Salvatore da Orta, Confessore, laico professo dell’Ordine dei Minori. 

4) Intorno al culto, in ossequio ai Decreti di Urbano VIII, non mai prestato 
al Servo di Dio Quinto Sié, laico, ucciso, come si asserisce, in odio alla Fede. 

5) Intorno al culto, come sopra, non mai prestato al Servo di Dio Placido 
Riccardi, Sacerdote professo dell’Ordine di S. Benedetto della Congregazione 
Cassinese. 

6) Intorno al culto, come sopra, non mai prestato alla Serva di Dio Maria 
di Gest, Confondatrice e prima Superiora dell’Istituto delle Piccole Suore del- 
Assunzione. 

7) Intorno al culto, come sopra, non mai prestato al Servo di Dio Francesco 
Risat, Superiore Generale dell’Istituto dei Piccoli Fratelli di Maria. 

8) Intorno al culto, come sopra, non mai prestato alla Serva di Dio Maria 
Bertilla Boscardin, Religiosa delle Suore di S. Dorotea, Figlie dei Sacri Cuori. 


Martedi, 30 Luglio 1935, nel Palazzo Apostolico Vaticano, con l’intervento 
degli Emhi e Revmi Signori Cardinali e col voto dei Revmi Prelati Officiali e 
dei Consultori teologi, componenti la Sacra Congregazione dei Riti, si é tenuta 
la Congregazione Preparatoria per discutere il dubbio sopra l’eroismo delle 
virti esercitate dalla Ven. Serva di Dio Maria de Mattias, Fondatrice delle 
Suore del Preziosissimo Sangue di N. S. G. C. 


SEGRETERIA DI STATO 


NOMINE 


Con Biglietti della Segreteria di Stato, il S. Padre Pio XI, felicemente re- 
gnante, si é degnato di nominare: 


16 Lwuglio 1935. L’Emo e Revmho Signor Cardinale Luigi Sincero, Segretario 
della Sacra Congregazione per la Chiesa Orien- 
tale, Presidente della Pontificia Commissione per 
la redazione del Codice di Diritto Canonico Orien- 
tale. 
» . » Gli Emi e Revmi Signori Cardinali Eugenio Pacelli, Giulio 
Serafini e Pietro Fumasoni Biondi, Membri della 
Pontificia Commissione per la redazione del Co- 
dice di Diritto Canonico Orientale. 

Con Brevi apostolici il Santo Padre Pio XI, felicemente regnante, si é 
degnato di nominare: 


Prelati Domestici di S. S.: 


16 Lwuglio 1931. Monsig. Giacinto Canales, della diocesi di San Filippo. 
28 Dicembre 1933. Monsig. Antonio Burzyiski, dell’archidiocesi di Varsavia. 
Agosto 1934. Monsig. Edoardo Burkley, della diocesi di Columbus. 
Monsig. Giacomo Ryan, della medesima diocesi. 
Monsig. Giovanni J. Murphy, della medesima diocesi. 
Monsig. David Quailey, della medesima diocesi. 
Monsig. Pietro Stach, della diocesi di Tarnovia. 
Monsig. Francesco d’assisi Caruso, dell’archidiocesi di Rio 
de Janeiro. 
Monsig. Michele J. Sullivan, dell’archidiocesi di Chicago. 
Monsig. Guglielmo A. Cumming, della medesima archi- 
diocesi. 
Monsig. Daniele Frawley, della medesima archidiocesi. 
Monsig. Edoardo J. Fox, della medesima archidiocesi. - 
Monsig. Giacomo J. Horsburgh, della medesima archidiocesi. 
Monsig. Arturo J. Luckey, della diocesi di Concordia 
(U. S. A.). 
Monsig. Giovanni A. Duskie, della medesima diocesi. 
Monsig. Nicola A. Murphy, della diocesi di Charleston. 
Monsig. Giacomo J. May, della medesima diocesi. 
Monsig. Giuseppe L. O’ Brien, della medesima diocesi. 
Monsig. Giovanni Schaffeld, della diocesi di Cleveland. 
Monsig. Giuseppe J. Schmitt, della medesima diocesi. 
Monsig. Giovanni R. Kenny, della medesima diocesi. 
Monsig. Andrea Radecki, della medesima diocesi. 
Monsig. Giacomo M. Mc. Donough, della medesima diocesi. 
Monsig. Giovanni R. Hagan, della medesima diocesi. 
Monsig. Guglielmo A. Kane, della medesima diocesi. 
Monsig. Guglielmo J. Gallena, della medesima diocesi. 
Monsig. Andrea Koller, della medesima diocesi. 
Monsig. Eugenio P. Duffy, della medesima diocesi. 
Monsig. Giovanni P. Tracy, della medesima diocesi. 
Monsig. Francesco Dubosh, della medesima diocesi. 
Monsig. Giuseppe O’ Keefe, della medesima diocesi. 
Monsig. Maurizio Griffin, della medesima diocesi. 
Monsig. Edoardo A. Kirby, della medesima diocesi. 
Monsig. Giuseppe Trivisono, della medesima diocesi. 
Monsig. Oldorico Zlamal, della medesima diocesi. 
Monsig. Vito Hribar, della medesima diocesi. 

5 

23 

23 


» 


» 


10 Dicembre 


Febbraio 


» 


12 Novembre 1934. Monsig. Michele Domladovac, della medesima diocesi. 


» 


» 


» 


Monsig. Cecilio Penilla, della diocesi di Nueva Caceres. 

Monsig. Antonio Bayona, della medesima diocesi. 

Monsig. Taddeo Giuliano Jachimowski, della diocesi di 
Kielce. 


2 Gennaio 1935. Monsig. Giorgio Alfredo Colle, dell’archidiocesi di Malines. 


Monsig. Giuseppe Lukesics, della diocesi di Vesprimia. 
Monsig. Ludovico G. Reicher, della diocesi di Galveston. 
Monsig. Uberto Campo, della diocesi di Lincoln. 

Monsig. Rodolfo Pian, della diocesi di Sebenico. 

Monsig. Giulio Mancini, (Roma). 

Monsig. Giuseppe Antognini, della diocesi di Lugano. 
Monsig. Emilio Cattori, della medesima diocesi. 


NECROLOGIO 


Monsig. Bartolomeo Stanislao Wilson, Vescovo tit. di Ac- 
monia. 

Monsig. Giuseppe Scarlata, Vescovo di Muro Lucano. 

Monsig. Giacinto Tonizza, Vescovo tit. di Paretonio. 

Monsig. Beda Beekmeyer, Vescovo di Kandy. 

Monsig. Patrizio Giuseppe Clune, Arcivescovo di Perth. 

Monsig. Augusto Faisandier, Vescovo tit. di Elatea. 

Monsig. Giovanni Pranzini, Vescovo di Carpi. 

Monsig. Paolo Giuseppe Enrico Nussbaum, Vescovo di Sault 
Ste-Marie e Marquette. 

Monsig. Aurelio Bacciarini, Vescovo tit. di Daulia. 

Monsig. Epaminonda Nufiez de Avila e Silva, Vescovo di 
Taubaté. 

Monsig. Ettore Lodi, Vescovo tit. di Messene. 

Monsig. Lazzaro Miedia, Arcivescovo di Scutari. 

Emo Sig. Card. Prerro La Fontaing, del tit. dei SS. XII Apo- 
stoli, Patriarca di Venezia. 

Monsig. F'rancesco Giuseppe Ribeiro de Vieira e Brito, Ve- 
scovo di Lamego. 

Monsig. Hugenio Colomanno Kranitz, Vescovo tit. di Cime. 

Monsig. Francesco Maria Kersuzan, Arcivescovo tit. di Ser- 
giopoli. 

Monsig. Pietro Giuseppe Hurt, Arcivescovo tit. di Bostra. 

-COLLECTIO PRECUM PIORUMQUE- OPERUM 


quibus Romani Pontifices in favorem omaium christifidellum aut — 
Guorumdam coetuum personarum Iindulgentias adnexuerunt ab 
~ 1899 ad 1928. Editio in-180, pp. x11-480, linteo anglico contectum, 


/ 


Massim Mons. Massimo. LA NOSTRA FEDE. Le basi ela sintes: del 
Domma Cattolice. Quarta edizione, in-1%, pp. 292 . . 7,50 8,50 
Esposizione breve e chiara della dottrina cattolica per ‘le | persone colte. 


GRAMMATICA ANALITICA DELLA LINGUA 


TIGRAY del P. Mauro da Leonessa, Missionario Apostolico - 
Cappuccino, con prefazione del P. G. Schmidt e con introduzione del 

Comm, C. Conti-Rossini (Prefaziona, Introduzione, Fonetica, Mer: 
fologia, Sintassi semplice, Sintassi delle proposizioni, Esercizi). 
Volume di pp. xu1-206 (em. 18X25 '/,) carta ben satinata. . . . . 40 — 


VITA DI NOSTRO SIGNORE GESU CRISTO 
SECONDO GLI EVANGELI. Un vol. in-18, di pp. xv1-486, 
adorno di 27 artistiche illustrazioni.- Roma, Pia Societa di San Giro- 
Vangeli in Italia. In brochure . — 


districtu. In rosso-nero, nuova edizione per megsali in-8° ed in-4°, 1934 5 jah 


= ‘LIBER AD ADNOTANDAS MiISSAS, sive; 
bratas, sive Redactus lingua latina, linteo nigro reli- 


PRAELECTIONES. IURIS CANONICI. Tomus 1. 

- Libri I et. Codicis luris Canonici (Manuscripti instar), 
P. Gerarpus, O. 8. B., dr. I. C., Consultor S, C. de Sacramentis, Pro-— 
fessor institutionum I. C, in Cotiego internationali S. Anselmi de 


Bavestat, S.'l'. M., O. E.S. A., Pont, Commiss. Bibl. Consultor. 
BIBLICAE INTRODUCTIONIS GENEBRALIS ELEMENTA. Typis Po- 
lyglottis Vaticanis 1932. In-8° grande, pp. virl-546. Volumen 
ibus coalescens: I. De Textu Vet. et Novy. Testamenti, II. De 

one. Il. De Inspiratione. 1V. De Hérmeneutica . . . 


és 


_ Sacra Conerreatio pe SAcramMEnTis. INSTRUCTIO ad Rihos locorum 
ordines promoveantur. Pp. .16 


.~ DECLARATIO propria manu subscribenda a Candidatis in singulis sa- 
cris Ordinibus suscipiendis, iuramento coram Ordinario praestito. 


= Mezzo foglio, carta ottima. 
Sacra Conerecatio pe Reiiciosis. INSTRUCTIO supremos Religio-— 
num et Societatum clericalium Moderateres: De clericali 
_ et religiosa alumnorum ad sacerdotium voeatorum, scrutinio 
— ante Ordinum susceptionem peragendo. - 1 Decembris ne. 
_ pp. 8.e-copertina, carta greve. . . . 
dotium vocatis. Mezzo foglio, carta ottima. 

ORDO DIVINI OFFICII jecitanai sacrique peragendi 
iuxta kalendarium Universalis Ecclesiae pro anno Domini 1936. 


Editio diligentissime revisa, perutilibus additionibus aucta singulis diebus, et com- 
posita juxta novissimas editiones Missalis ac Breviarii Romani atque decreta S. R. C. 


Romae L. 2,10 In Italia L. 2,30. exteros L. 2,60 


J. B, FREY 
RECTEUR DU SEMINAIRE PONTIFICAL FRANGAIS - 


LE SAINT-SIEGE ET LE SEMINAIRE FRANCAIS 


LETTRES ET ALLOCUTIONS PONTIFICALES 


Librairie Vaticane, 1936. — Grand in-8° de 158 pages, richement illustré, contenant tous les 
documents pontificaux concernant le Séminaire Frangais depuis sa fondation jusqu’ aujourd’ hui, 
ainsi : ue de nombreuses Allocutions. adressées par les Souverains Pontifes aux éléves du Sémi- 
naire dans les audiences spéciales. to s’ouvre sur une Lettre-Préface de S. Em. le Car- 
dinal Bisleti, Préfet de la S. Congr éminaires et Universités, et il vient d’étre honoré 
d'une trés belle Lettre de S. Em, S Cardinal Pacelli. A cause des lumineux enseignements 
qui abondent dans ces documents, c’est un ouvrage particuliérement utile 4 tous ceux qui 
s’occupent de formation ecclésiastique. 


Romae L. 18— Italiae L. 19,50  Apud Exteros L. 23 — 


STATISTICA CON CENNI STORICI DELLA GERARCHIA 
E DEI FEDELI DI RITO ORIENTALE 


Ad habendam notitiam ene ac simul plenam de Oriente catholico, hoe volumen 
prorsus necessarium est. 

Non tantum notitiae numericae de Oriente catholico in eo continentur ; sed de singulis Eccle- 
siis ritus orientalis, origo, progressus, status et conspectus historicus perbelle exponuntur. 

Manuale reapse est hic liber, qui paginis 576 constat; idcirco omnibus, praesertim ecclesia- 
sticis viris, qui rerum orientaliurh cognitionem acquirere eupiunt, valde. utilis. 


In brochure Lib. 18 — 


Huic pretio adiungendum pretium vecturae: ~ 
Italia Lib. 1,50, Estero Lib. 4— 


TRACTATUS CANONICUS DE MATRIMONIO 
cura et studio PETRI Card. GASPARRI concinnatus. Editio nova ad 
mentem Codicis I. C.- J, pp. 472 - Vol. II, allegatis, pp. 620. 

In brochure: . .. 5— 6— 
Volumina partim corio, partim linteo contecta, cum titulo auren . 72— 


ENCHIRIDION BIBLICUM  pocumenta ecctesiastica 


Sacram Scripturam spectantia. Auctorilaie Pontificiae Commis- 


sionis de re Biblica edita. . . .-.. 10— 


Linteo anglico contectum cum titulo aureo. . ~- 15,40 16,40 18,90 
SYNODUS DIOECESANA CLAVARENSIS © 


TERTIA in Cathedrali Basilica B. M. V. de Horto ab timo 
et Revilo D. Episcopo AMADEO CASABONA habita diebus XVH- 
XIX Octobris MCMXXXIH. — In-S°, pp. xxxn-204 2. 18— 19— 

